title: 2013/1/UE: Deċiżjoni tal-Kunsill tal- 20 ta’ Novembru 2012 dwar il-konklużjoni ta’ Protokoll għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa waħda, u l-Istat ta' Iżrael, min-naħa l-oħra, dwar il-Valutazzjoni tal-Konformità u l-Aċċettazzjoni tal-Prodotti Industrijali (CAA)

text:
               4.1.2013

               MT

               Il-Ġurnal Uffiċjali tal-Unjoni Ewropea

               L 1/1

         DEĊIŻJONI TAL-KUNSILL
   tal-20 ta’ Novembru 2012
   dwar il-konklużjoni ta’ Protokoll għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa waħda, u l-Istat ta' Iżrael, min-naħa l-oħra, dwar il-Valutazzjoni tal-Konformità u l-Aċċettazzjoni tal-Prodotti Industrijali (CAA)
   (2013/1/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-funzjonament tal-Unjoni Ewropea, u b'mod partikolari l-Artikolu 207 flimkien mal-Artikolu 218(6)(a)(v) u l-Artikolu 218(7) tiegħu,
   Wara li kkunsidra l-proposta tal-Kummissjoni Ewropea,
   Wara li kkunsidra il-kunsens tal-Parlament Ewopew,
   Billi:

               (1)

               Il-Ftehim Ewro-Mediterranju li jwaqqaf assoċjazzjoni bejn il-Komunitajiet Ewropej u l-Istati Membri tagħhom min-naħa waħda, u l-Istat ta' Iżrael, min-naħa l-oħra (1) ("il-Ftehim ta' Assoċjazzjoni"), daħal fis-seħħ fl-20 ta' Novembru 1995.

               (2)

               L-Artikolu 47 tal-Ftehim ta' Assoċjazzjoni jipprovdi għall-konklużjoni, fejn xieraq, ta' ftehimiet dwar ir-rikonoxximent reċiproku fil-qasam tal-valutazzjoni tal-konformità, u l-Artikolu 55 tal-Ftehim jipprovdi għall-użu tal-aqwa tentattivi għall-approssimazzjoni tal-liġijiet tal-Partijiet sabiex tkun iffaċilitata l-implimentazzjoni tal-Ftehim.

               (3)

               Il-Protokoll tal-Ftehim ta' Assoċjazzjoni dwar il-Valutazzjoni tal-Konformità u l-Aċċettazzjoni tal-Prodotti Industrijali (CAA) ("il-Protokoll") ġie ffirmat f'isem l-Unjoni fis-6 ta' Mejju 2010.

               (4)

               Il-Protokoll għandu jiġi approvat.

               (5)

               Il-Kummissjoni hija responsabbli sabiex tiżgura r-rappreżentazzjoni esterna tal-Unjoni b'rabta mal-Protokoll, inkluż il-funzjonijiet ta' informazzjoni u ta' notifika, u li tgħaddi tweġibiet għal talbiet f'konformità mal-Annessi. Il-Protokoll ser jiġi implimentat abbażi tal-leġislazzjoni rilevanti tal-Unjoni dwar l-akkreditazzjoni, is-sorveljanza tas-suq u l-kummerċjalizzazzjoni tal-prodotti.

               (6)

               Huwa meħtieġ li l-Kummissjoni tingħata s-setgħa li tagħmel emendi tekniċi lill-Protokoll,

         ADOTTA DIN ID-DEĊIŻJONI:
   Artikolu 1
   Il-Protokoll għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa waħda, u l-Istat tal-Iżrael, min-naħa l-oħra, dwar il-Valutazzjoni tal-Konformità u l-Aċċettazzjoni tal-Prodotti Industrijali (CAA), huwa b'dan approvat f'isem l-Unjoni.
   It-test tal-Protokoll huwa mehmuż ma’ din id-Deċiżjoni.
   Artikolu 2
   Il-President tal-Kunsill għandu jittrasmetti, f’isem l-Unjoni, in-nota diplomatika prevista fl-Artikolu 16 tal-Protokoll.
   Artikolu 3
   Il-Kummissjoni hija awtorizzata tapprova emendi skont l-Artikoli 7, 13 u 15 tal-Protokoll, wara konsultazzjoni mal-kumitat speċjali maħtur mill-Kunsill skont l-Artikolu 218(4) tat-Trattat.
   Artikolu 4
   Din id-Deċiżjoni għandha tidħol fis-seħħ fil-jum tal-publikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, l-20 ta’ Novembru 2012.

            Għall-Kunsill

            Il-President

         A. D. MAVROYIANNIS

      (1)  ĠU L 147, 21.6.2000, p. 3.

      PROTOKOLL
      għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa waħda, u l-Istat ta' Iżrael, min-naħa l-oħra, dwar il-Valutazzjoni tal-Konformità u l-Aċċettazzjoni tal-Prodotti Industrijali (CAA)
      L-UNJONI EWROPEA
      minn hawn 'il quddiem imsejjħa “l-UE”
      u
      L-ISTAT TA' IŻRAEL
      minn hawn 'il quddiem imsejjaħ "l-Iżrael"
      it-tnejn flimkien imsejħa “il-Partijiet”,
      BILLI l-Iżrael huwa parti mill-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa waħda, u l-Istat ta’ Iżrael, min-naħa l-oħra, minn issa 'l quddiem imsejjaħ "il-Ftehim ta' Assoċjazzjoni" (1)

      FILWAQT LI JAGĦRFU li l-adozzjoni u l-implimentazzjoni tal-liġi tal-UE rilevanti mill-Iżrael jipprovdu l-opportunità li jiġu estiżi ċerti benefiċċji tas-suq intern u jiġi żgurat it-tħaddim effettiv tagħha f’ċerti oqsma,
      FILWAQT LI QIESU l-impenn li l-Partijiet jerfgħu bejniethom għall-prinċipji ta’ moviment ħieles ta’ prodotti u għall-promozzjoni tal-kwalità tal-prodott, sabiex jiżguraw is-saħħa u s-sigurtà taċ-ċittadini tagħhom u l-ħarsien tal-ambjent, inkluż permezz ta’ għajnuna teknika u forom oħra ta’ kooperazzjoni bejniethom,
      FILWAQT LI JIXTIEQU jikkonkludu Protokoll għall-Ftehim ta' Assoċjazzjoni dwar il-Valutazzjoni tal-Konformità u l-Aċċettazzjoni tal-Prodotti Industrijali (minn issa 'l quddiem jissejjaħ "dan il-Protokoll") li jipprovdi għall-applikazzjoni tal-aċċettazzjoni reċiproka ta' prodotti industrijali li jissodisfaw ir-rekwiżiti biex jitqiegħdu leġittimament fis-suq f'waħda mill-Partijiet, inkluż fejn xieraq l-għarfien reċiproku tar-riżultati ta' valutazzjoni obbligatorja tal-konformità tal-prodotti industrijali,
      FILWAQT LI JINNOTAW li l-Artikolu 47 tal-Ftehim ta' Assoċjazzjoni jipprovdi, fejn xieraq, għall-konklużjoni ta' ftehim Ewropew għall-valutazzjoni tal-konformità u li l-Artikolu 55 tal- Ftehim ta’ Assoċjazzjoni jipprovdi għall-użu tal-aqwa tentattivi għall-approssimazzjoni tal-liġijiet tal-Partijiet,
      FILWAQT LI JQISU li, f’ċerti oqsma koperti b’dan il-Protokoll, il-liġi nazzjonali tal-Iżrael hija sostanzjalment allinjata mal-liġi tal-UE rilevanti,
      FILWAQT LI JINNOTAW ir-relazzjoni mill-qrib bejn l-Unjoni Ewropea u l-Iżlanda, il-Liechtenstein u n-Norveġja taħt il-Ftehim dwar iż-Żona Ekonomika Ewropea, u minħabba dan huwa xieraq li tiġi kkunsidrata l-konklużjoni ta' Ftehim Ewropew ta' valutazzjoni tal-konformità parallel bejn l-Iżrael u dawn il-pajjiżi ekwivalenti għal dan il-Protokoll,
      FILWAQT LI JŻOMMU QUDDIEM GĦAJNEJHOM l-istatus tal-Partijiet bħala Partijiet Kontraenti għall-Ftehim li jistabbilixxi l-Organizzazzjoni Dinjija tal-Kummerċ, u konxji b’mod partikolari mid-drittijiet u l-obbligi skont il-Ftehim tal-Organizzazzjoni Dinjija tal-Kummerċ dwar il-Barrieri Tekniċi għall-Kummerċ,
      FTIEHMU KIF ĠEJ:
      Artikolu 1
      Għan u mezzi
      1.   L-għan ta' dan il-Protokoll huwa li tkun iffaċilitata l-eliminazzjoni mill-Partijiet tal-ostakoli tekniċi għall-kummerċ fir-rigward ta' ċerti prodotti industrijali, elenkati fl-Annessi ta' dan il-Protokoll, li jiffurmaw parti minn dan il-Protokoll.
      2.   L-għan stabbilit fil-paragrafu 1 għandu jintlaħaq permezz ta':

                  (a)

                  l-adozzjoni u l-implimentazzjoni mill-Iżrael ta' regolamenti nazzjonali tekniċi, standards u proċeduri ta' valutazzjoni ta' konformità li huma ekwivalenti għal dawk tal-liġi tal-UE rilevanti;

                  (b)

                  l-implimentazzjoni mill-Iżrael ta' infrastruttura regolatorja u teknika li hija ekwivalenti għal dik fis-seħħ fl-Istati Membri tal-UE;

                  (c)

                  l-aċċettazzjoni reċiproka fis-swieq tagħhom miż-żewġ Partijiet ta' prodotti industrijali li jissodisfaw ir-rekwiżiti biex jitqiegħdu leġittimament fis-suq f'waħda mill-Partijiet, inkluż fejn xieraq l-għarfien reċiproku tar-riżultati tal-valutazzjoni tal-konformità obbligatorja ta' prodotti industrijali soġġetti għal-liġi rilevanti tal-UE u għal-liġi nazzjonali ekwivalenti tal-Iżrael.

                  (d)

                  l-aċċettazzjoni fis-swieq tagħhom miż-żewġ Partijiet ta' prodotti industrijali li jissodisfaw ir-rekwiżiti biex jitqiegħdu leġittimament fis-suq fl-Iżrael u fi kwalunkwe wieħed mill-Istati Membri tal-UE, b'kundizzjonijiet analogi għal dawk li japplikaw għall-kummerċ fi prodotti bejn l-Istati Membri tal-UE.

            Artikolu 2
      Definizzjonijiet
      Għall-fini ta’ dan il-Protokoll,

                  (a)

                  "Prodotti industrijali" tfisser prodotti, kif iddefinit mill-ambitu tal-Annessi għal dan il-Protokoll;

                  (b)

                  "Liġi tal-UE rilevanti" tfisser kwalunkwe att ġuridiku u prassi ta' implimentazzjoni tal-Unjoni Ewropea applikabbli għal sitwazzjoni, riskju jew kategorija partikolari tal-prodotti industrijali, li għalihom hemm referenza fl-Annessi ta' dan il-Protokoll;

                  (c)

                  “Liġi nazzjonali” tfisser kwalunkwe att ġuridiku u prassi ta’ implimentazzjoni li permezz tagħhom l-Iżrael armonizza l-leġiżlazzjoni tiegħu mal-liġi tal-UE rilevanti applikabbli għal sitwazzjoni, riskju jew kategorija partikolari tal-prodotti industrijali;

                  (d)

                  "Awtorità Responsabbli" tfisser entità taħt il-ġurisdizzjoni ta' wieħed mill-Istati Membri tal-UE jew tal-Iżrael li tkun responsabbli għall-implimentazzjoni effettiva tal-liġi tal-UE u nazzjonali f'qasam industrijali speċifiku, u li fejn ikun xieraq għandha r-responsabilità li tgħarraf l-Entitajiet Notifikati;

                  (e)

                  "Entità Notifikata" tfisser entità notifikata minn Awtorità Responsabbli taħt il-ġurisdizzjoni rispettiva ta' waħda mill-Partijiet ta' dan il-Protokoll, lill-Parti l-oħra, bħala kompetenti biex tivvaluta l-konformità fir-rigward tar-rekwiżiti tal-liġi tal-UE jew nazzjonali.

                  (f)

                  "Kumitat" tfisser il-Kumitat ta' Assoċjazzjoni stabbilit skont l-Artikolu 70 tal-Ftehim ta' Assoċjazzjoni jew entità stabbilita mill-Kunsill tal-Assoċjazzjoni skont l-Artikolu 73 tal-Ftehim ta' Assoċjazzjoni u maħtur biex ikopri kwistjonijiet kummerċjali.

            It-termini użati f’dan il-Protokoll għandu jkollhom it-tifsira mogħtija fil-liġi tal-UE rilevanti u l-liġi nazzjonali tal-Iżrael.
      Artikolu 3
      Allinjament ta' leġiżlazzjoni
      Għall-fini ta' dan il-Protokoll, l-Iżrael jaqbel li jieħu miżuri xierqa, f'konsultazzjoni mal-Kummissjoni Ewropea, biex jallinja mal-liġi tal-UE rilevanti u jżommha hekk kif tapplika għat-tqegħid fis-suq tal-prodotti koperti minn dan il-Protokoll,
      F'oqsma koperti minn dan il-Protokoll fejn il-liġi rilevanti tal-UE tkun ibbażata fuq l-użu ta' standards tekniċi li jagħtu suppożizzjoni ta' konformità mar-rekwiżiti essenzjali ta' sikurezza (magħrufa bħala l-oqsma tal-"Approċċ il-Ġdid") l-Iżrael jaqbel li jiehu miżuri xierqa, f'konsultazzjoni mal-Kummissjoni Ewropea, biex jallinja mal-prassi rilevanti tal-UE u jżommha fl-oqsma tal-istandardizzazzjoni, il-metroloġija, l-akkreditazzjoni, il-valutazzjoni tal-konformità, is-sorveljanza tas-suq, is-sikurezza ġenerali tal-prodotti, u r-responsabilità tal-produtturi. L-oqsma tal-"Approċċ il-Ġdid" huma indikati bħala tali fl-Annessi tal-Oqsma.
      Artikolu 4
      Infrastruttura teknika
      Għall-għan ta' dan il-Protokoll, l-Iżrael jabqel li jieħu miżuri xierqa, f'konsultazzjoni mal-Kummissjoni Ewropea, biex jistabbilixxi u jżomm Awtoritajiet Responsabbli xierqa skont l-Artikolu 9.
      Fl-oqsma koperti minn dan il-Protokoll fejn il-liġi rilevanti tal-UE hija bbażata fuq l-użu tal-istandards tekniċi li jagħtu suppożizzjoni ta' konformità b'rekwiżiti essenzjali ta' sikurezza (magħrufa bħala oqsma tal-"Approċċ il-Ġdid") l-Iżrael jaqbel li jistabbilixxi u jżomm entitajiet li huma f'qagħda li jsostnu l-funzjonijiet ta' standardizzazzjoni, metroloġija, akkreditazzjoni, sorveljanza tas-suq, valutazzjoni tas-sikurezza ġenerali tal-prodotti, u valutazzjoni u infurzar tar-responsabilità tal-produttur fit-territorju tiegħu fuq livell b'mod ġenerali ekwivalenti għal dawk li jeżistu fl-Istati Membri tal-Unjoni.
      Artikolu 5
      Aċċettazzjoni reċiproka ta' prodotti industrijali inkluża l-valutazzjoni tal-konformità tagħhom
      1.   Il-Partijiet jaqblu li, għall-għan tal-aċċettazzjoni reċiproka, il-prodotti industrijali elenkati fl-Annessi dwar l-Aċċettazzjoni ta’ Prodotti Regolati, li jilħqu r-rekwiżiti għat-tqegħid legali fis-suq ta’ Parti, jistgħu jitqiegħdu fis-suq tal-Parti l-oħra, jekk, jissodisfaw b'mod partikolari:

                  (a)

                  ir-rekwiżiti tad-dispożizzjonijiet leġiżlattivi applikabbli marbuta mal-post f'liema waħda tkun mill-Partijiet, tal-persuni responsabbli għat-tqegħid fis-suq tal-prodotti; kif ukoll

                  (b)

                  fejn xieraq, dispożizzjonijiet applikabbli marbuta mal-post tal-entitajiet li huma responsabbli għall-valutazzjoni tal-konformità.

            2   Il-Partijiet jaqblu li, għall-għan tal-aċċettazzjoni reċiproka, il-prodotti industrijali elenkati fl-Annessi dwar l-Aċċettazzjoni ta' Prodotti Mhux Normalment Regolati, u li għalihom ma jeżistu ebda regolamenti tekniċi Ewropej, jistgħu jiġu negozjati bejn l-Iżrael u l-UE fuq il-bażi li prodott negozjat b'mod legali fis-suq tal-Iżrael jew wieħed mill-Istati Membri tal-UE jista' jiġi negozjat b'mod legali f'dak tal-Parti l-oħra ta' dan il-Protokoll.
      3.   Fejn il-prodotti huma soġġetti għal proċeduri obbligatorji ta' valutazzjoni tal-konformità li jridu jitwettqu skont il-liġijiet tal-UE u nazzjonali elenkati fl-Annessi, il-Partijiet jaqblu wkoll li jgħarfu r-riżultati ta' dawn il-proċeduri mingħajr ma jitolbu li jiġu ripetuti, kif ukoll mingħajr l-impożizzjoni ta' xi rekwiżiti addizzjonali għall-finijiet tal-aċċettazzjoni ta' dawn il-valutazzjonijiet tal-konformità.
      4   Minkejja dak li hemm fil-paragrafi 1, 2 u 3, ebda waħda mill-Partijiet ma għandha tkun obbligata li taċċetta prodotti fis-suq tagħha li jkunu tqiegħdu legalment fis-suq tal-Parti l-oħra bħala konsegwenza ta' xi ftehim li jixbaħ fl-effetti tiegħu lil dan il-Protokoll bejn xi waħda mill-Partijiet ma' pajjiż jew parti terza, jew bis-saħħa ta' xi konċessjoni unilaterali minn xi waħda mill-Partijiet lill-pajjiż jew parti terza.
      Artikolu 6
      Klawżola ta' salvagwardja
      Meta Parti ssib li prodott industrijali li tqiegħed fis-suq fit-territorju tagħha bis-saħħa ta’ dan il-Protokoll, u li jintuża skont l-użu intenzjonat tiegħu, jista’ jikkomprometti s-sikurezza jew is-saħħa tal-utenti jew persuni oħra, jew ta' xi interess leġittimu ieħor mħares mil-leġiżlazzjoni identifikata fl-Annessi, hija tista' tieħu miżuri xierqa biex tirtira dan il-prodott mis-suq, tipprojbixxi t-tqegħid tiegħu fis-suq, it-tqegħid tiegħu fis-servizz jew fl-użu, jew trażżan il-moviment ħieles tiegħu.
      L-Annessi għandhom jipprevedu l-proċeduri li għandhom jiġu applikati għal tali każijiet.
      Artikolu 7
      Estensjoni ta' kopertura
      Jekk l-Iżrael jadotta u jimplimenta aktar liġijiet nazzjonali li jkunu allinjati mal-liġi tal-UE rilevanti, il-Partijiet jistgħu jemendaw l-Annessi jew jikkonkludu oħrajn ġodda, skont il-proċedura stipulata fl-Artikolu 13.
      Artikolu 8
      Obbligi tal-Partijiet rigward l-Awtoritajiet Responsabbli tagħhom u l-Entitajiet Notifikati.

                  1.

                              (a)

                              Il-Partijiet għandhom jiżguraw li l-Awtoritajiet Responsabbli taħt il-ġuriżdizzjoni tagħhom li huma responsabbli għall-implimentazzjoni effettiva tal-liġi tal-UE u nazzjonali, japplikawha kontinwament. Barra minn hekk, għandhom jiżguraw li dawn l-Awtoritajiet Responsabbli jkunu f'qagħda li jiżguraw il-konformità tal-prodotti industrijali mal-liġi tal-UE jew nazzjonali jew li jitolbu l-irtirar tagħhom mis-suq u, skont il-każ, jinnotifikaw, jissospendu, ineħħu sospensjoni u jirtiraw in-notifika tal-Entitajiet Notifikati.

                              (b)

                              Il-Partijiet għandhom jinnotifikaw lil xulxin dwar l-ismijiet u l-indirizzi tal-Awtoritajiet Responsabbli tagħhom, u għandhom iżommu lista ta' dawn l-entitajiet.

                  2.

                              (a)

                              Il-Partijiet għandhom jiżguraw li l-Entitajiet Notifikati, notifikati taħt il-ġuriżdizzjoni rispettiva tagħhom biex jivvalutaw il-konformità f’dak li għandu x’jaqsam ma' rekwiżiti tal-liġi tal-UE jew nazzjonali speċifikati fl-Annessi, jissodisfaw kontinwament ir-rekwiżiti tal-liġi tal-UE jew nazzjonali. Barra minn hekk, għandhom jieħdu l-passi kollha meħtieġa biex jiżguraw li dawn l-entitajiet jżommu l-kompetenza meħtieġa biex iwettqu r-responsabbiltajiet li dwarhom ġew notifikati.

                              (b)

                              Il-Partijiet għandhom jinnotifikaw lil xulxin dwar l-ismijiet u l-indirizzi tal-Entitajiet Notifikati tagħhom u għandhom iżommu lista ta' dawn l-entitajiet.

            Artikolu 9
      Proċeduri għall-għarfien tal-Awtoritajiet Responsabbli u n-notifika tal-Entitajiet Notifikati
      1.   Il-proċedura li ġejja għandha tapplika għall-għarfien tal-Awtoritajiet Responsabbli li huma responsabbli għall-implimentazzjoni effettiva tal-liġi tal-UE u nazzjonali, biex jiżguraw il-konformità tal-prodotti industrijali mal-liġi tal-UE jew nazzjonali jew biex jitolbu l-irtirar tagħhom mis-suq u, skont il-każ, ikunu f'qagħda li jinnotifikaw, jissospendu, ineħħu sospensjoni u jirtiraw in-notifika tal-Entitajiet Notifikati:

                  (a)

                  Parti għandha tibgħat bil-miktub in-nomina tagħha lill-Parti l-oħra, filwaqt li tistqarr l-ambitu u t-titolu tal-Anness ta' dan il-Protokoll li taħthom l-Awtorità Responsabbli hija kompetenti biex twettaq ir-responsabbiltajiet elenkati fl-Artikolu 8(1), inklużi skont il-każ xi limitazzjonijiet f'din il-kompetenza fi ħdan it-territorju jew l-ambitu ta’ dak l-Anness;

                  (b)

                  bl-għarfien tal-Parti l-oħra, li jsir bil-miktub, l-Awtorità Responsabbli għandha titqies kompetenti biex twettaq ir-responsabbiltajiet elenkati fl-Artikolu 8(1) fir-rigward tal-Annessi li dwarhom kisbet l-għarfien minn dik id-data.

            2.   Il-proċedura li ġejja għandha tapplika għan-notifika tal-Entitajiet Notifikati biex jivvalutaw il-konformità fir-rigward tar-rekwiżiti tal-liġi tal-UE jew nazzjonali speċifikata fl-Annessi:

                  (a)

                  Parti għandha tibgħat in-notifika tagħha lill-Parti l-oħra bil-miktub, filwaqt li tiddikjara t-titolu tal-Anness ta' dan il-Protokoll li permezz tiegħu l-Entità Notifikata hija kompetenti li tivvaluta l-konformità, u skont il-każ kwalunkwe limitazzjoni għal din il-kompetenza fi ħdan l-ambitu tal-Anness;

                  (b)

                  mal-għarfien tal-Parti l-oħra, li jsir bil-miktub, l-entità għandha titqies bħala notifikata u kompetenti biex tivvaluta l-konformità fir-rigward tar-rekwiżiti msemmija speċifikati fl-Annessi minn dik id-data.

            3.   Jekk Parti tiddeċiedi li tirtira n-notifika ta’ Entità Notifikata taħt il-ġuriżdizzjoni tagħha, għandha tinforma lill-Parti l-oħra bil-miktub. L-Entità Notifikata tieqaf tivverifika l-konformità fir-rigward tar-rekwiżiti msemmija speċifikati fl-Annessi sa mhux aktar tard mid-data tal-irtirar tagħha. Minkejja dan, valutazzjoni ta' konformità mwettqa qabel dik id-data għandha tibqa’ valida, sakemm ma jiġix deċiż mod ieħor mill-Kumitat.
      Artikolu 10
      Verifika ta' entitajiet notifikati
      1.   Kull Parti tista’ titlob lill-Parti l-oħra tivverifika l-kompetenza teknika u l-konformità ta’ entità notifikata, jew entità notifikata kandidata, taħt il-ġuriżdizzjoni tagħha. Talba bħal din għandha tkun iġġustifikata b'mod oġġettiv u raġunat biex il-Parti responabbli għan-notifika tkun tista' twettaq il-verifika mitluba u tirrapporta minnufih lill-Parti l-oħra. Il-Partijiet jistgħu wkoll jeżaminaw flimkien l-entità, bil-parteċipazzjoni tal-awtoritajiet responsabbli rilevanti. Għal dan il-għan, il-Partijiet għandhom jiżguraw il-kooperazzjoni sħiħa tal-entitajiet taħt il-ġuriżdizzjoni tagħhom. Il-Partijiet għandhom jieħdu l-passi kollha xierqa, u jagħmlu użu minn kwalunkwe mezz disponibbli li jista’ jinħtieġ bil-ħsieb li jsolvu kwalunkwe problema li tinstab.
      2.   Jekk il-problemi ma jistgħux jiġu solvuti għas-sodisfazzjoni taż-żewġ Partijiet, dawn jistgħu jinnotifikaw il-Kumitat dwar in-nuqqas ta' qbil tagħhom filwaqt li jagħtu (a) ir-raġunijiet għala saret it-talba msaħħa b'evidenza rilevanti għall-verifika tal-kompetenza teknika u l-konformità tal-entità notifikata; (b) ir-raġunijiet għala l-problemi ma jistgħux jiġu solvuti għas-sodisfazzjon taż-żewġ Partijiet u (c) evidenza li turi li teżisti theddida imminenti u reali għas-saħħa u s-sikurezza tal-bniedem meta dan ikun rilevanti. Il-Kumitat jista’ jiddeċiedi dwar xi azzjoni xierqa.
      3.   Kemm-il darba u sakemm ma jiġix deċiż mod ieħor mill-Kumitat, in-notifika tal-entità u l-għarfien tal-kompetenza tagħha li tivvaluta l-konformità fir-rigward tar-rekwiżiti tal-liġi tal-UE jew nazzjonali speċifikati fl-Annessi għandha tkun sospiża parzjalment jew totalment mid-data li fiha n-nuqqas ta' qbil tal-Partijiet ikun ġie nnotifikat lill-Kumitat.
      Artikolu 11
      Skambju ta' informazzjoni u kooperazzjoni
      Biex tiġi żgurata applikazzjoni u interpretazzjoni korretta u uniformi ta' dan il-Protokoll, u biex jitħeġġeġ il-kummerċ ta' bejniethom fil-prodotti industrijali, il-Partijiet, għandhom:

                  (a)

                  jinnotifikaw lil xulxin dwar emendi leġiżlattivi rilevanti kemm proposti kif ukoll attwali, u dwar skambju ta' informazzjoni dwar l-implimentazzjoni tal-liġi u l-prassi, inklużi b'mod partikolari proċeduri biex tiġi żgurata l-konformità tal-Entitajiet Notifikati fuq it-territorju tagħhom mar-regoli applikabbli għalihom;

                  (b)

                  jistiednu lil xulxin biex jieħdu sehem fil-mekkaniżmi rilevanti ta' skambju ta' informazzjoni, fir-rigward ta' mekkaniżmi li jittrattaw oqsma koperti mill-Annessi għal dan il-Protokoll sakemm ma jkunx speċifikat mod ieħor fl-Annessi. L-UE se tesplora l-possibilità li tistieden lill-Iżrael jieħu sehem f'netwerks u entitajiet Ewropej rilevanti;

                  c)

                  iħeġġu l-Entitajiet Notifikati tagħhom biex jikkooperaw bil-ħsieb li jistabbilixxu arranġamenti ta' għarfien reċiproku fl-isfera volontarja.

            Artikolu 12
      Kunfidenzjalità
      Mir-Rappreżentanti, esperti u aġenti oħra tal-Partijiet għandu jiġi meħtieġ, anke wara li jkunu temmew id-doveri tagħhom, li ma jiżvelawx tagħrif miksub skont dan il-Protokoll li huwa tat-tip kopert mill-obbligazzjoni ta’ segretezza professjonali. Din l-informazzjoni ma tistax tintuża għal għanijiet oħra għajr dawk previsti minn dan il-Protokoll.
      Artikolu 13
      Ġestjoni ta’ dan il-Protokoll
      1.   Ir-responsabbiltà għat-tħaddim effettiv ta' dan il-Protokoll għandha tkun tal-Kumitat. B’mod partikolari, għandu jkollu s-setgħa li jieħu deċiżjonijiet rigward:

                  (a)

                  emendar u rtirar ta' Annessi;

                  (b)

                  żieda ta’ Annessi ġodda;

                  (c)

                  ħatra ta' esperti għall-verifika tal-kompetenza teknika ta' entità notifikata u l-konformità tagħha mar-rekwiżiti applikabbli għalihom, skont l-Artikolu 10(1);

                  (d)

                  l-iskambju ta’ informazzjoni dwar emendi proposti u attwali fil-liġi Komunitarja u dik nazzjonali msemmija fl-Annessi;

                  (e)

                  il-konsiderazzjoni ta’ proċeduri ġodda jew addizzjonali ta’ verifika tal-konformità li jaffettwaw qasam kopert minn Anness;

                  (f)

                  is-soluzzjoni ta’ kull kwistjoni marbuta mal-applikazzjoni ta’ dan il-Protokoll.

                  (g)

                  it-tressiq ta' kwistjonijiet għal deċiżjoni mill-mekkaniżmu ta' soluzzjoni tat-tilwim stabbilit fl-Artikolu 75 tal-Ftehim ta' Assoċjazzjoni jew kull mekkaniżmu ieħor rilevanti ta' soluzzjoni ta' tilwim stabbilit bi ftehim bejn il-Partijiet skont il-Ftehim ta' Assoċjazzjoni.

            2.   Il-Kumitat jista' jiddelega r-responsabbiltajiet ta' hawn fuq stabbiliti skont dan il-Protokoll.
      3.   L-emendi tal-annessi għandhom jidħlu fis-seħħ skont kif jiddeċiedi l-Kumitat.
      Artikolu 14
      Kooperazzjoni teknika
      Il-Partijiet għandhom jikkooperaw fejn meħtieġ biex jappoġġjaw l-implimentazzjoni effettiva u l-applikazzjoni ta' dan il-Protokoll.
      Artikolu 15
      Ftehimiet ma' pajjiżi oħrajn
      1.   Dan il-Protokoll, bi ftehim espliċitu bejn il-Partijiet, inkluż b'deċiżjoni tal-Kumitat, jista' jiġi estiż biex ikopri l-aċċettazzjoni ta' prodotti industrijali minn pajjiżi terzi jew partijiet li magħhom l-UElaħqet Ftehim li jixbaħ lil dan il-Protokoll fl-oqsma li jikkorrispondu.
      2.   Fejn l-UE tinnotifika lill-Iżrael li tkun ikkonkludiet Ftehim li jixbaħ lil dan il-Protokoll ma' pajjiż jew parti terza, li jkopri l-aċċettazzjoni ta' prodotti industrijali fl-oqsma li jikkorrispondu, l-Iżrael għandu jikkonsidra li jikkonkludi Ftehim ma' pajjiż jew parti terza li jipprovdi għal estensjoni bħal din.
      Artikolu 16
      Dħul fis-seħħ
      Dan il-Protokoll għandu jidħol fis-seħħ 30 jum wara d-data tal-komunikazzjoni miktuba aktar tard, b'mezzi diplomatiċi, li biha l-partijiet ikunu nnotifikaw lil xulxin li r-rekwiżiti rispettivi interni u ġuridiċi tagħhom għad-dħul fis-seħħ ta' dan il-Protokoll ikunu ġew sodisfatti.
      Artikolu 17
      Tul ta’ żmien
      Dan il-Protokoll huwa għal perjodu illimitat. Kull waħda mill-Partijiet tista’ tinħall minn dan il-Protokoll billi tavża lill-Parti l-oħra. Il-Protokoll ma jibqax japplika 12-il xahar wara d-data ta' tali in-notifikazzjoni.
      Fil-perjodu bejn id-denunċja tal-Protokoll minn waħda mill-Partijiet u l-mument meta ma jibqax japplika, it-tmiem ta' dan il-Protokoll ma għandux jaffettwa ħażin jew b'xi mod ikun ta' ħsara għal xi dritt miksub jew obbligu meħud bis-saħħa tal-applikazzjoni ta' dan il-Protokoll qabel id-data effettiva ta' dan it-tmiem.
      Artikolu 18
      Lingwi
      Dan il-Protokoll huwa mfassal f'żewġ testi oriġinali bil-lingwa Bulgara, Ċeka, Daniża, Olandiża, Ingliża, Estona, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola, Żvediża u Ebrajka, kull wieħed minnhom awtentiku bl-istess mod.

         Съставено в Брюксел на шести май две хиляди и десета година.
         Hecho en Bruselas, el seis de mayo de dos mil diez.
         V Bruselu dne šestého května dva tisíce deset.
         Udfærdiget i Bruxelles den sjette maj to tusind og ti.
         Geschehen zu Brüssel am sechsten Mai zweitausendzehn.
         Kahe tuhande kümnenda aasta maikuu kuuendal päeval Brüsselis.
         Έγινε στις Βρυξέλλες, στις έξι Μαΐου δύο χιλιάδες δέκα.
         Done at Brussels on the sixth day of May in the year two thousand and ten.
         Fait à Bruxelles, le six mai deux mille dix.
         Fatto a Bruxelles, addì sei maggio duemiladieci.
         Briselē, divi tūkstoši desmitā gada sestajā maijā.
         Priimta du tūkstančiai dešimtų metų gegužės šeštą dieną Briuselyje.
         Kelt Brüsszelben, a kétezer-tizedik év május havának hatodik napján.
         Magħmul fi Brussell, fis-sitt jum ta' Mejju tas-sena elfejn u għaxra.
         Gedaan te Brussel, de zesde mei tweeduizend tien.
         Sporządzono w Brukseli dnia szóstego maja roku dwa tysiące dziesiątego.
         Feito em Bruxelas, em seis de Maio de dois mil e dez.
         Întocmit la Bruxelles, la șase mai două mii zece.
         V Bruseli šiesteho mája dvetisícdesať.
         V Bruslju, dne šestega maja leta dva tisoč deset.
         Tehty Brysselissä kuudentena päivänä toukokuuta vuonna kaksituhattakymmenen.
         Som skedde i Bryssel den sjätte maj tjugohundratio.
         2010

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            På Europeiska unionens vägnar

            За Държавата Израел
            Por el Estado de Israel
            Za Stát Izrael
            For Staten Israel
            Für den Staat Israel
            Iisraeli Riigi nimel
            Για το Κράτος του Ισραήλ
            For the State of Israel
            Pour l'État d'Israël
            Per lo Stato d'Israele
            Izraēlas Valsts vārdā
            Izraelio Valstybės vardu
            Izrael Állam részéről
            Għall-Istat tal-Iżrael
            Voor de Staat Israël
            W imieniu Państwa Izrael
            Pelo Estado de Israel
            Pentru Statul Israel
            Za Izraelský štát
            Za Državo Izrael
            Israelin valtion puolesta
            För Staten Israel

         (1)  ĠU L 147 tal-21.6.2000, p. 3 u "Kitvei Amana" (Ġurnal ta' Pubblikazzjoni Uffiċjali tal-Iżrael), 1034.

         ANNESS

            DWAR AĊĊETTAZZJONI REĊIPROKA TA' PRODOTTI INDUSTRIJALI

            Prassi Tajba ta' Manifattura Farmaċewtika (PTM)

         TAQSIMA I

            Liġi tal-UE u nazzjonali

                     Liġi tal-UE

                     :

                     Leġiżlazzjoni u dispożizzjonijiet tal-UE li l-Kummissjoni Ewropea nnotifikat lill-Iżrael u ppublikat f'rabta ma' dan l-Anness.

                     Liġi nazzjonali Iżraeljana

                     :

                     Leġiżlazzjoni Iżraeljana li l-Iżrael nnotifika lill-Kummissjoni Ewropea u ppubblika f'rabta ma' dan l-Anness.

               TAQSIMA II

            Ambitu u kopertura

         1.   Ambitu
         Għajr kif stipulat fil-klawżola 2, Esklużjonijiet, id-dispożizzjonijiet ta' dan l-Anness ikopru prodotti mediċinali, ingredjenti farmaċewtiċi attivi, eċċipjenti farmaċewtiċi jew taħlitiet tagħhom, għal użu veterinarju jew mill-bniedem, li għalihom japplikaw rekwiżiti ta' Prassi ta' Manifattura Tajba (PMT) u li huma regolati bir-rekwiżiti tal-leġiżlazzjoni rilevanti notifikata minn kull parti lill-parti l-oħra taħt it-Taqsima I ta' dan l-Anness direttament imqassma mill-manifattur jew l-importatur ta' waħda mill-Partijiet lill-importatur tal-parti l-oħra.
         Dan jinkludi farmaċewtiċi kimiċi u bijoloġiċi, immunoloġiċi, radjufarmaċewtiċi, u prodotti mediċinali mill-ħxejjex.
         Id-dispożizzjonijiet ta' dan l-Anness għandhom japplikaw għal prodotti koperti minnu tkun xi tkun l-oriġini tagħhom.
         2.   Esklużjonijiet
         Prodotti mediċinali li ġejjin mid-demm jew il-plażma tal-bniedem, prodotti mediċinali ta' terapija avanzata, prodotti mediċinali investigattivi, prodotti mediċinali omeopatiċi, gassijiet mediċinali u immunoloġiċi veterinarji huma esklużi mill-kopertura ta' dan l-Anness.
         Il-possibbiltà li tiġi estiża l-kopertura ta' dan l-Anness għall-prodotti mediċinali li ġejjin mid-demm jew mill-plażma tal-bniedem, prodotti mediċinali investigattivi u immunoloġiċi veterinarji għandhom jiġu diskussi mill-Partijiet sentejn wara d-dħul fis-seħħ ta' dan l-Anness.
         3.   Żamma, pubblikazzjoni u estensjoni ta' kopertura u esklużjoni
         Mad-dħul fis-seħħ ta' dan l-Anness, il-Partijiet għandhom jistabbilixxu permezz ta' skambju ta' ittri lista ta' tipi ta' prodotti u attivitajiet li huwa jkopri, u jistgħu jispeċifikaw ukoll prodotti li jridu jitħallew barra.
         Barra minn hekk, għall-implimentazzjoni tal-Artikolu 5.4 ta' dan il-Protokoll f'rabta ma' dan l-Anness, il-Partijiet jaqblu li jinfurmaw lil xulxin dwar ftehimiet li għandhom effett simili bħal dan il-Protokoll, u kull konċessjoni unilaterali lejn pajjiż jew parti terza li għandha effett simili bħal xi Ftehim ta' dan it-tip, dwar l-ambitu tal-prodotti u l-proċeduri koperti fih, u l-intenzjoni tagħhom dwar jekk jaċċettawx jew le prodotti fis-swieq tagħhom filwaqt li jidderogaw minn ċerti obbligi (l-aktar dawk fit-Taqsima IV.2) fir-rigward ta' Ftehimiet u konċessjonijiet unilaterali bħal dawn.
         Il-Partijiet, permezz tal-punti ta' kuntatt speċifikati fil-klawżola 11 tat-Taqsima IV, wara valutazzjoni tad-dispożizzjonijiet u prassijiet legali u ta' implimentazzjoni b'konformità mal-liġi tal-UE stabbilita fit-Taqsima I, jistgħu jżidu jew jeskludu aktar tipi ta' prodotti u attivitajiet. Wara proċedura ta' dan it-tip il-lista tista' tiġi emendata skont il-każ bi skambju ta' ittri bejn il-Partijiet.
         Il-Partijiet se jagħmlu għad-dispożizzjoni tal-pubbliku: (1) il-lista tat-tipi ta' prodotti u attivitajiet koperti b'dan l-Anness, (2) lista ta' xi Ftehimiet simili fl-effett tagħhom għal dan il-Protokoll li għalihom id-deroga fit-Taqsima IV klawżola 2(e) ġiet applikata mill-Parti l-oħra u (3) lista ta' kull konċessjoni unilaterali lil xi pajjiż jew parti terza li għandha l-istess effett bħal ftehim ta' dan it-tip li għalih id-deroga fit-Taqsima IV klawżola 2(e) ġiet applikata mill-Parti l-oħra.
         TAQSIMA III

            Awtoritajiet responsabbli

         UE
         Entitajiet li nħatru mill-Istati Membri tal-UE skont il-liġi tal-UE stabbilita fit-Taqsima I, notifikati lill-Iżrael skont l-Artikolu 9 ta' dan il-Protokoll u li ġew pubblikati mill-Kummissjoni Ewropea.
         L-Iżrael
         Entitajiet li nħatru mill-Iżrael skont il-liġi Nazzjonali Iżraeljana tat-Taqsima I, notifikati lill-Unjoni UE skont l-Artikolu 9 ta' dan il-Protokoll u li ġew pubblikati mill-Iżrael.
         TAQSIMA IV

            Arranġamenti speċifiċi

         1.   Defizzjonijiet
         Għall-fini ta' dan l-Anness japplikaw id-definizzjonijiet li ġejjin:

            Laboratorju Uffiċjali għall-Kontroll tal-Mediċini (LUKM): Laboratorju maħtur minn Stat Membru tal-UE jew l-Iżrael kif imsemmi u regolat minn leġiżlazzjoni farmaċewtika u linjigwida tal-UE, il-Kunsill tal-Ewropa u l-Iżrael biex iwettaq testijiet tal-laboratorju għal awtorità kompetenti, indipendentement mill-manifattur, għall-prodotti mediċinali qabel u/jew wara t-tqegħid fis-suq għas-sorveljanza ġenerali tal-mediċini għar-rigward tas-saħħa tal-pazjenti bnedmin u/jew annimali.

            Awtorità Uffiċjali ta' Kontroll għar-Rilaxx tal-Lottijiet (AUKRL): Rekwiżit minn Parti, kif imsemmi u kif regolat bil-leġiżlazzjoni farmaċewtika u l-linji gwida tal-UE u l-Kunsill tal-Ewropa u l-Iżrael, li Laboratorju Uffiċjali għall-Kontroll tal-Mediċini jiddetermina l-konformità ta' lott bl-ispeċifikazzjonijiet approvati kif stabbilit fl-awtorizzazzjoni għas-suq qabel mal-awtorità tal-Parti tippermetti li dan il-lott jitqiegħed fis-suq. L-eżami jinkludi ttestjar fuq skeda kif iddefinit fil-linji gwida msemmija hawn fuq.

            Kontroll mill-ġdid: Ittestjar ta' prodotti mediċinali impurtati minn pajjiż terz jew il-Parti l-oħra inkluża analiżi sħiħa tal-kwalità, analiżi tal-kwantità ta' mill-inqas is-sustanzi attivi kollha u t-testijiet kollha meħtieġa jew kontrolli biex tkun żgurata l-kwalità tal-prodotti mediċinali skont ir-rekwiżiti tal-awtorizzazzjoni għat-tqegħid fis-suq.
         2.   Obbligazzjonijiet tal-Partijiet

                     (a)

                     Għall-prodotti koperti b'dan l-Anness, kull Parti għandha tagħraf il-konklużjonijiet tal-ispezzjonijiet ta' konformità tal-manifatturi u l-importaturi mal-prinċipji u l-linjigwida tal-PMT tal-UE u l-PMT ekwivalenti tal-Iżrael imwettqa mis-servizzi ta' spezzjoni rilevanti tal-Parti l-oħra fuq it-territorju tagħha stess jew f'pajjiż terz b'konformità mad-dispożizzjonijiet dwar l-ispezzjonijiet kif iddokumentat permezz tal-għoti jew iċ-ċaħda ta' ċertifikat PMT. Id-dispożizzjonijiet rilevanti jinsabu fil-lista fit-Taqsima I.

                     (b)

                     Għal prodotti mediċinali koperti b'dan l-Anness, kull Parti għandha tagħraf l-awtorizzazzjonijiet ta' manifattura u importazzjoni rilevanti li jikkonfermaw konformità mal-leġiżlazzjoni dwar il-manifattura u l-importazzjoni u mal-prinċipji u l-linji gwida dwar il-PMT tal-UE u l-PMT ekwivalenti tal-Iżrael.

                     (c)

                     Iċ-ċertifikazzjoni tal-konformità ta' kull lott mal-ispeċifikazzjonijiet jew mill-manifattur stabbilit f'waħda mill-Partijiet, jew mill-importatur, għandha ssib l-għarfien tal-Parti l-oħra mingħajr kontroll mill-ġdid waqt l-importazzjoni minn Parti għall-oħra. Iżda, ir-responsabbiltajiet addizzjonali tal-persuna kkwalifikata jew il-farmaċista responsabbli mill-importatur f'kull Parti, fir-rigward taċ-ċertifikazzjoni ta' kull lott kif stabbilit fit-Taqsima I hawn fuq, jibqgħu skont id-dispożizzjonijiet tal-liġijiet tal-UE u dawk Nazzjonali tal-Iżrael stabbiliti fit-Taqsima I.

                     (d)

                     Id-dispożizzjonijiet fil-punti (a), (b) u (c) għandhom japplikaw għall-prodott mediċinali finali jew intermedju impurtat minn pajjiż terz u esportat għal darb'oħra għall-Parti l-oħra, biss (1) jekk kull lott tal-prodott mediċinali jkun ġie soġġett għal kontroll mill-ġdid jew mill-importatur minn pajjiż terz jew manifattur stabbilit f'waħda mill-Partijiet u (2) jekk il-manifattur fil-pajjiż terz ikun ġie soġġett għal spezzjoni mill-awtorità kompetenti ta' waħda mill-Partijiet li r-riżultat tagħha kien li għall-prodott jew għall-kategorija tal-prodott il-manifattur żamm mal-Prassi Tajba ta' Manifattura.

                     (e)

                     Iżda, id-dispożizzjonijiet fil-punti (a), (b) u (c) ma japplikawx għal prodotti impurtati minn pajjiż terz, li ġew ittestjati u spezzjonati esklużivament minn awtorità kompetenti ta' dak il-pajjiż terz jew pajjiż terz ieħor. Kull deroga minn din id-dispożizzjoni fuq il-bażi ta' ftehim minn Parti li għandu effett simili bħal dan il-Ftehim, jew kull konċessjoni unilaterali minn Parti lejn pajjiż jew parti terza li għandha effett simili bħal ftehim ta' dan it-tip għandha tkun soġġetta għall-kunsens tal-Parti l-oħra.

                     (f)

                     Meta parti teħtieġ li awtorità kompetenti jew Laboratorju Uffiċjali għall-Kontroll tal-Mediċini jwettaq Rilaxx ta' Lott minn Awtorità Uffiċjali tal-Kontroll, kontrolli bħal dawn imwettqa minn awtorità ta' Parti se jkollhom għarfien bħala validi mill-Parti l-oħra permezz ta' ċertifikati li jiddokumentaw konformità mal-ispeċifikazzjonijiet stabbiliti fl-awtorizzazzjoni għat-tqegħid fis-suq.

                     (g)

                     Kull Parti se tiżgura li kull lott ta' prodott esportat lejn il-Parti l-oħra se jkun akkumpanjat minn ċertifikat tal-lott. Iċ-ċertifikati tal-lottijiet għall-prodotti mediċinali se jiġu ffirmati kif għandu jkun mill-persuna kkwalifikata jew l-ispiżjar responsabbli tal-manifattur jew importatur tal-Parti xierqa.

               3.   Skambju ta' awtorizzazzjonijiet ta' manifattura/importazzjoni u informazzjoni dwar konformità ta' PMT
         Il-Partijiet għandhom ipartu l-informazzjoni dwar l-istatus ta' awtorizzazzjoni tal-manifatturi u l-importaturi u dwar ir-riżultat tal-ispezzjonijiet, b'mod partikolari billi jdaħħlu awtorizzazzjonijiet, ċertifikati tal-PMT u informazzjoni dwar nuqqas ta' konformità mal-PMT fid-dejtabejż dwar il-PMT ġestita mill-Aġenzija Ewropea għall-Mediċini (EMEA).
         4.   Skambju ta' rapporti ta' spezzjoni
         Fuq talba ġġustifikata minn xi Parti, is-servizzi rilevanti ta' spezzjoni tal-Parti l-oħra għandhom jibagħtu kopja tal-aħħar rapport ta' spezzjoni dwar is-sit ta' manifattura jew importazzjoni jew, f'każ ta' operazzjonijiet analitiċi mogħtija b'kuntratt, tas-sit fejn ingħata l-kuntratt ukoll. Dan għandu b'mod partikolari japplika meta l-ispezzjoni tinkludi valutazzjoni tal-konformità tal-manifattura u testijiet ta' kontroll għal prodott mediċinali skont id-dettalji u d-dokumenti mibgħuta għal awtorizzazzjoni għat-tqegħid fis-suq jew meta l-ispezzjoni ssir minħabba difett fil-kwalità. Kull Parti għandha tittratta dawn ir-rapporti ta' spezzjoni bil-grad ta' kunfidenzalità miltub mill-Parti li tkun ipprovdietu. Il-Partijiet għandhom jiżguraw li r-rapporti ta' spezzjoni jintbagħtu f'mhux aktar tard minn 30 jum kalendarju u dan il-perjodu jista' jkun imtawwal għal 60 jum jekk titwettaq spezzjoni jew kontroll mill-ġdid.
         5.   Skambju ta' riżultati ta' testijiet fil-laboratorju mwettqa mil-LUKM
         Fuq talba ġġustifikata minn Parti waħda, l-awtoritajiet rilevanti tal-Parti l-oħra għandhom jibagħtu kopja tar-riżultati tat-testijiet tal-laboratorju mwettqa bħala parti mill-attiviatijiet ta' sorveljanza tas-suq. Dan għandu b'mod partikolari japplika meta dawn it-testijiet jitwettqu fir-rigward ta' difett fil-kwalità jew meta hemm suspett li l-prodott jista' jiġi ppreżentat b'mod falz bħala prodott awtorizzat għal dik li hija identità, storja jew oriġini.
         6.   Skambju ta' riżultati tal-Awtorità Uffiċjali ta' Kontroll għar-Rilaxx tal-Lottijiet (AUKRL)
         Meta tiġi applikata proċedura tal-AUKRL, ir-riżultati ta' proċedura bħal din imwettqa minn awtorità kompetenti tal-Parti li tesporta għandhom jiġu aċċettati bħala validi mill-parti l-oħra skont il-kundizzjonijiet definiti fil-leġiżlazzjoni tal-UE u d-dispożizzjonijiet ta' implimentazzjoni. L-awtorità kompetenti tal-Parti li tesporta għandha tipprovdi fuq talba ċ-ċertifikat jew ir-riżultati ta' nuqqas ta' konformità lill-Parti li timporta.
         7.   Format tal-iskambju ta' Informazzjoni
         Awtorizzazzjonijiet, rapporti ta' spezzjoni, ċertifikati PMT u informazzjoni dwar nuqqas ta' konformità mal-PMT għandhom isiru bil-format skont il-proċeduri ppubblikati mill-Komunità.
         Ċertifikati dwar l-AUKRL kif ukoll avviżi ta' nuqqas ta' konformità għandu jkollhom il-format skont il-proċeduri dwar l-AUKRL ippubblikati mill-Kunsill tal-Ewropa.
         Ċertifikati tal-lottijiet għall-prodotti mediċinali li jakkumpanjaw kull lott għandhom jiddokumentaw mill-inqas id-data ta' manifattura, l-iskadenza, ir-riżultati tal-analiżi tal-kwalità u tal-kwantità u l-isem u l-indirizz tal-laboratorju fejn twettqet din l-analiżi, l-isem u l-indirizz tal-manifattur/i u, jekk applikabbli, l-importatur. Għandhom jinkludu wkoll referenza għaċ-ċertfikat PMT maħruġ għall-manifattur u, fejn applikabbli, l-importatur. Iċ-ċertifikati tal-lottijiet għandhom jimxu fuq id-dispożizzjonijiet skont il-proċeduri ppubblikati mill-UE.
         8.   Klawżola ta' salvagwardja
         Kull Parti għandu jkollha d-dritt li titlob ir-rapport sħiħ ta' spezzjoni jew ir-rapport sħiħ tat-test mil-LUKM u li twettaq l-ispezzjoni tagħha stess u l-AUKRL tagħha stess. Għajr għas-sitwazzjonijiet imsemmija fil-klawżola 4, ir-rikors għal din id-dispożizzjoni għandu jkun bħala eċċezzjoni, u l-kawża trid tiġi identifikata lill-Parti l-oħra b'mod oġġettiv u raġunat. Talbiet bħal dawn għandhom jiġu notifikati bil-quddiem lill-Parti l-oħra, li għandu jkollha l-għażla li tissieħeb fl-attività.
         9.   Sistema ta' Twissija
         Mad-dħul fis-seħħ tal-Protokoll, l-Iżrael għandu jipparteċipa u jikkontribwixxi għas-sistema ta' informazzjoni u ta' twissija rapida tal-Komunità għal dawk li huma difetti fil-kwalità, falzifikazzjonijiet u revoki tal-lottijiet.
         Il-Partijiet għandhom jiżguraw li kull sospensjoni jew irtirar (totali jew parzjali) ta' awtorizzazzjoni ta' manifattura jew importazzjoni, ibbażata fuq nuqqas ta' konformità mal-PMT, tiġi kkomunikata lill-Partijiet l-oħra bil-grad xieraq ta' urġenza kif preskritt fil-proċeduri ppubblikati mill-UE.
         10.   Informazzjoni u Kooperazzjoni
         Il-Partijiet għall-Protokoll għandhom b'mod regolari jpartu informazzjoni dwar l-implimentazzjoni u t-tħaddim ta' dan l-Anness.
         Għandhom iżommu lil xulxin infurmati dwar sessjonijiet ta' taħriġ għall-ispetturi u x-xjenzjati mil-Laboratorji Uffiċjali għall-Kontroll tal-Mediċini. Dawn is-sessjonijiet, organizzati minn waħda mill-Partijiet, għandhom ikunu miftuħa għall-Parti l-oħra fejn ikun prattikabbli.
         Ir-rappreżentanti tal-Iżrael huma mħeġġa jieħdu sehem regolarment fid-diskussjonijiet dwar il-PMT u suġġetti marbuta mal-kwalità tal-gruppi ta' ħidma kkoordinati mill-Aġenzija Ewropea għall-Mediċini u n-netwerk tal-LUKM ikkoordinat mid-Direttorat Ewropew għall-Kwalità tal-Mediċini u l-Kura tas-saħħa (DEKM) taħt l-awspiċi tal-Kunsill tal-Ewropa. Barra minn hekk, l-Iżrael huwa mħeġġeġ jieħu sehem f'attivitajiet ikkoordinati ta' spezzjoni f'pajjiżi terzi.
         Bħala parti mill-implimentazzjoni tiegħu tal-liġi rilevanti tal-UE, l-Iżrael għandu jieħu sehem fit-tħaddim tad-dejtabejż tal-Komunità dwar il-PMT ġestita mill-Aġenzija Ewropea tal-Mediċini.
         Għall-finijiet ta' prova tal-kapaċità u l-konformità tas-sistemi ta' spezzjoni tal-PMT u l-LUKM mal-istandards u r-rekwiżiti Ewropej fis-sistemi regolatorji li qed jevolvu, il-partijiet għandhom jieħdu sehem fil-Programm ta' Verifika Konġunta tal-Istati Membri tal-UE, kif ippubblikat mill-EMEA, u l-Programm Reċiproku ta' Verifika Konġunta, kif stabbilit mid-DEKM u kull programm ta' verifika komparabbli fil-ġejjieni.
         Informazzjoni addizzjonali speċifika għandha tingħata fuq talba minn Parti fir-rigward tas-servizz uffiċjali tagħha ta' spezzjoni u l-Laboratorji Uffiċjali għall-Kontroll tal-Mediċini. Din l-informazzjoni speċifika tista' tinkludi taħriġ, verifiki osservati, informazzjoni ġenerali u skambju ta' dokumenti, trasparenza ta' verifiki mill-aġenziji, skambji ta' valutazzjonijiet esterni u rapporti ta' reviżjoni marbuta mas-servizzi ta' spezzjoni uffiċjali.
         Il-partijiet jaqblu li jiffaċilitaw l-iskambju ta' informazzjoni u l-kooperazzjoni interdixxiplinari f'każijiet meta l-parteċipanti fil-katina tal-manifattura u tad-distribuzzjoni jiġu ssuspettati li jiksru l-leġiżlazzjoni.
         Fir-rigward tal-prodotti mediċinali koperti mill-ambitu ta' dan l-Anness, iżda mhux koperti taħt it-Taqsima II.3, il-Partijiet jistgħu jikkooperaw fl-ippjanar u t-twettiq ta' spezzjonijiet u fl-iskambju tal-informazzjoni dwar dawn l-ispezzjonijiet.
         Il-Partijiet se jaqblu li jiltaqgħu fuq talba raġjonevoli ta' xi waħda mill-partijiet biex jiddiskutu kwistjonijiet ta' tħejjija, implimentazzjoni u konformità mal-liġi rilevanti tal-UE u dik Nazzjonali tal-Iżrael.
         It-talbiet għall-kooperazzjoni skont din il-klawżola għandhom isiru permezz tal-punti ta' kuntatt imsemmija fil-klawżola 11.
         11.   Punti ta’ kuntatt
         Kull Parti għandha tinnotifika lill-Parti l-oħra l-punti ta' kuntatt tagħha għall-finijiet stabbiliti f'dan l-Anness.
         Il-punti ta' kuntatt għandhom jissorveljaw flimkien l-implimentazzjoni u t-tħaddim ta' dan l-Anness, b'mod partikolari l-valutazzjoni tal-liġi rilevanti tal-UE u dik nazzjonali tal-Iżrael u d-dispożizzjonijiet ta' implimentazzjoni u l-prassijiet, u għandhom jaqblu dwar il-lista ta' prodotti u attivitajiet speċifikati fil-klawżola 3 tat-Taqsima II.


Avviż Legali Importanti

|

32006D0997

2006/997/KE: Deċiżjoni tal-Kunsill tat- 23 ta’ Ottubru 2006 dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-Urugwaj

Official Journal L 406 , 23/10/2006 P. 0010 - 0010 Official Journal L 406 , 30/12/2006 P. 0010 - 0010

		Deċiżjoni tal-Kunsilltat-23 ta’ Ottubru 2006dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-Urugwaj(2006/997/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Fit- 22 ta' Marzu 2004 l-Kunsill awtorizza lill-Kummissjoni sabiex tiftaħ negozjati ma' ċerti Membri oħra tad-WTO taħt l-Artikolu XXIV.6 tal-Ftehim Ġenerali dwar it-Tariffi u l-Kummerċ (GATT) ta' l-1994, matul il-proċess ta' l-adeżjoni ma' l-Unjoni Ewropea tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka.(2) In-negozjati tmexxew mill-Kummissjoni b'konsultazzjoni mal-Kumitat stabbilit bl-Artikolu 133 tat-Trattat u fi ħdan il-qafas ta' direttivi ta' negozjar maħruġa mill-Kunsill.(3) Il-Kummissjoni ffinalizzat in-negozjati dwar Ftehim fil-forma ta' Skambju ta' Ittri bejn il-Komunità Ewropea u l-Urugwaj. Il-Ftehim għandu jiġi approvat,IDDEĊIEDA KIF ĠEJ:Artikolu 1Il-Ftehim fil-forma ta' Skambju ta' Ittri bejn il-Komunità Ewropea u l-Urugwaj relatat mal-modifikazzjoni tal-konċessjonijiet fl-iskedi tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka matul il-proċess ta' adeżjoni mal-Komunità Ewropea huwa b'dan approvat f'isem il-Komunità.It-test tal-Ftehim fil-forma ta' Skambju ta' Ittri huwa mehmuż ma' din id-Deċiżjoni.Artikolu 2Il-President tal-Kunsill huwa b'dan awtorizzat li jaħtar il-persuna jew persuni li jkollhom is-setgħa li jiffirmaw il-Ftehim fil-forma ta' Skambju ta' Ittri sabiex tintrabat il-Komunità.Magħmul fil-Lussemburgu, 23 ta’ Ottubru 2006.Għall-KunsillIl-PresidentJ.E. Enestam--------------------------------------------------


title: 2008/37/KE: Deċiżjoni tal-Kummissjoni ta’ l- 14 ta’ Diċembru 2007 li tistabbilixxi l-Aġenzija Eżekuttiva tal-Kunsill Ewropew għar-Riċerka għall-ġestjoni tal-programm speċifiku Komunitarju Ideat fil-qasam tar-riċerka fil-fruntieri ta’ l-għarfien b’applikazzjoni tar-Regolament tal-Kunsill (KE) Nru 58/2003 Test b’relevanza għaż-ŻEE

text:
               12.1.2008

               MT

               Il-Ġurnal Uffiċjali ta’ l-Unjoni Ewropea

               L 9/15

         DEĊIŻJONI TAL-KUMMISSJONI
   ta’ l-14 ta’ Diċembru 2007
   li tistabbilixxi l-Aġenzija Eżekuttiva tal-Kunsill Ewropew għar-Riċerka għall-ġestjoni tal-programm speċifiku Komunitarju “Ideat” fil-qasam tar-riċerka fil-fruntieri ta’ l-għarfien b’applikazzjoni tar-Regolament tal-Kunsill (KE) Nru 58/2003
   (Test b’relevanza għaż-ŻEE)
   (2008/37/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 58/2003 tad-19 ta’ Diċembru 2002 li jistipula l-istatut għall-aġenziji eżekuttivi li se jkunu fdati b’ċerti ħidmiet li għandhom x’jaqsmu mat-tmexxija tal-programmi Komunitarji, (1) u partikolarment l-Artikolu 3(1) tiegħu,
   Billi:

               (1)

               Ir-Regolament (KE) Nru 58/2003 jagħti l-poter lill-Kummissjoni li tistabbilixxi aġenziji eżekuttivi skond l-istatut ġenerali stabbilit minn dak ir-Regolament u jafdahom b’ċerti xogħlijiet ta’ ġestjoni konnessi ma’ wieħed jew aktar mill-programmi Komunitarji.

               (2)

               Il-ħolqien ta’ aġenzija eżekuttiva għandu l-għan li jgħin lill-Kummissjoni tiffoka fuq l-attivitajiet u l-ħidmiet ta’ qofol tagħha li ma jistgħux jiġu assenjati lil entitajiet esterni, mingħajr madankollu ma titlef il-kontroll fuq, jew ir-responsabbiltà aħħarija għal, l-attivitajiet li jitmexxew mill-aġenziji eżekuttivi msemmija.

               (3)

               Id-Deċiżjoni Nru 1982/2006/KE tal-Parlament Ewropew u tal-Kunsill tat-18 ta’ Diċembru 2006 dwar is-Seba’ Programm Kwadru tal-Komunità Ewropea għall-attivitajiet ta’ riċerka, ta’ żvilupp teknoloġiku u ta’ dimostrazzjoni (2007-2013) (2) jipprovdi għall-istabbiliment tal-Kunsill Ewropew ta’ Riċerka bħala mezz għall-implimentazzjoni tal-Programm Speċifiku Ideat
                   (3). Il-Kunsill Ewropew tar-Riċerka għandu jikkonsisiti minn Kunsill Xjentifiku appoġġjat bi struttura speċifika ta’ implimentazzjoni.

               (4)

               Bid-Deċiżjoni 2007/134/KE tat-2 ta’ Frar 2007 li tistabbilixxi il-Kunsill Ewropew tar-Riċerka (4), il-Kummissjoni, minbarra li twaqqaf il-Kunsill Ewropew għar-Riċerka (KER) u l-Kunsill Xjentifiku, ħabbret it-twaqqif ta’ l-istruttura speċifika ta’ implimentazzjoni bħala aġenzija eżekuttiva, li trid tiġi stabbilita minn att separat f’konformità mar-Regolament (KE) Nru 58/2003.

               (5)

               Il-ġestjoni tal-Programm Speċifiku Ideat tinvolvi l-implimentazzjoni ta’ proġetti ta’ riċerka li ma tinvolvix it-teħid ta’ deċiżjonijiet ta’ natura politika u li titlob livell għoli ta’ kompetenza xjentifika u finanzjarja matul iċ-ċiklu tal-proġett.

               (6)

               Id-delega, lil aġenzija eżekuttiva ta’ xogħlijiet konnessi ma’ l-implimentazzjoni tal-programm tista’ ssir b’separazzjoni ċara bejn l-istadji tal-programmar, li tiġi stabbilita mill-Kunsill Xjentifiku u adottata mill-Kumissjoni, u l-implimentazzjoni, li tkun fdata lill-aġenzija eżekuttiva, skond il-prinċipji u l-metodoloġija stabbilita mill-Kunsill Xjentifiku.

               (7)

               Analiżi ta’ l-ispejjeż vis-a-vis il-benefiċċju li twettqet għal dak il-għan uriet li l-użu ta’ aġenzija għall-ġestjoni ta’ l-attivitajiet tal-Kunsill Ewropew tar-Riċerka jkun ta’ vantaġġ kemm f’termini finanzjarji kif ukoll f’termini mhux finanzjarji.

               (8)

               L-Aġenzija għandha timplimenta l-baġit operattiv skond ir-Regolament tal-Kummissjoni (KE) Nru 1653/2004 tal-21 ta’ Settembru 2004 li jistabbilixxi regolament standard finanzjarju għall-aġenziji eżekuttivi skond ir-Regolament tal-Kunsill (KE) Nru 58/2003 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (5).

               (9)

               Il-miżuri previsti f’din id-deċiżjoni huma skond l-opinjoni tal-Kumitat għall-Aġenziji Eżekuttivi,

         IDDEĊIDIET KIF ĠEJ:
   Artikolu 1
   It-Twaqqif ta’ l-Aġenzija
   1.   B’dan qed tiġi mwaqqfa aġenzija eżekuttiva (minn hawn ‘il quddiem imsejħa “l-Aġenzija”) għall-ġestjoni ta’ l-attività tal-Komunità fis-settur tar-riċerka, li l-istatut tagħha huwa rregolat mir-Regolament (KE) Nru 58/2003.
   2.   L-isem ta’ l-Aġenzija għandu jkun l-Aġenzija Eżekuttiva tal-Kunsill Ewropew għar-Riċerka.
   Artikolu 2
   Post
   L-Aġenzija għandu jkollha l-uffiċċju tagħha fi Brussell.
   Artikolu 3
   Terminu ta’ żmien
   L-Aġenzija hija b’dan stabbilita għal perjodu li jibda mill-1 ta’ Jannar 2008 u jintemm fit-31 ta’ Diċembru 2017.
   Artikolu 4
   Għanijiet u kompiti
   1.   B’dan, l-Aġenzija qed tiġi fdata, fil-qafas tas-Seba’ Programm Kwadru tal-Komunità Ewropea għal attivitajiet ta’ riċerka, żvilupp teknoloġiku u dimostrazzjoni (2007-2013) stabbilit bid-Deċiżjoni Nru 1982/2006/KE (minn issa ‘l quddiem imsejjaħ il-Programm Kwadru), b’dawn il-kompiti li ġejjin:

               —

               il-ġestjoni ta’ fażijiet tul il-ħajja ta’ proġetti speċifiċi – kif stabbilit fid-deċiżjoni li tiddelega l-poteri lil din l-Aġenzija – fil-kuntest ta’ l-implimentazzjoni tal-Programm Speċifiku Ideat abbażi tad-Deċiżjoni tal-Kunsill 2006/972/KE (6) u l-programm ta’ ħidma li ġew adottati mill-Kummissjoni, kif ukoll il-kontrolli meħtieġa għal dak il-għan, u biex tadotta d-deċiżjonijiet rilevanti kull fejn il-Kummissjoni tagħtiha s-setgħa biex tagħmel dan;

               —

               l-adozzjoni ta’ l-istrumenti għall-eżekuzzjoni tal-baġit għad-dħul u l-ħruġ u l-implimentazzjoni, fil-każi fejn il-Kummissjoni tagħtiha s-setgħa li tagħmel dan, ta’ kull operazzjoni meħtieġa għat-tmexxija tal-Programm Speċifiku Ideat u, b’mod partikolari, dawk marbuta ma’ l-għoti tal-kuntratti u ta’ għotjiet;

               —

               il-ġbir, l-analizi, u t-trasferiment lill-Kummissjoni u lill-Kunsill Xjentifiku ta’ kull informazzjoni meħtieġa għall-gwida ta’ l-implimentazzjoni tal-programm Komunitarju.

         2.   Id-deċiżjoni tal-Kummissjoni li tiddelega l-awtorità lill-Aġenzija għandha tiddefinixxi fid-dettal ix-xogħlijiet kollha fdati lilha u għandha tiġi emendata fid-dawl ta’ kull kompitu addizzjonali li jista’ jkun fdat lill-Aġenzija. Għandha tintbagħat, għall-finijiet ta’ informazzjoni, lill-Kumitat għall-Aġenziji Eżekuttivi.
   Artikolu 5
   Struttura organizzattiva
   1.   L-Aġenzija għandha titmexxa minn Kumitat ta’ Ġestjoni u minn Direttur maħtur mill-Kummissjoni.
   2.   Il-membri tal-Kumitat ta’ Ġestjoni għandhom jinħatru għal perjodu ta’ sentejn.
   3.   Id-Direttur ta’ l-Aġenzija għandu jinħatar għal perjodu ta’ erba’ snin.
   4.   Il-ħatriet tal-membri tal-Kumitat ta’ Ġestjoni u tad-Direttur jistgħu jiġġeddu.
   Artikolu 6
   Għotjiet
   L-Aġenzija għandha tirċievi għotjiet mdaħħla fil-baġit ġenerali tal-Komunitajiet Ewropej meħuda mill-fondi allokati lill-Programm Speċifiku Ideat.
   Artikolu 7
   Superviżjoni u rapportaġġ
   L-Aġenzija għandha tkun suġġetta għas-superviżjoni tal-Kummissjoni u għandha tirrapporta b’mod regolari dwar il-progress li jkun sar fl-implimentazzjoni tal-programm li tkun responsabbli għalih skond l-arranġamenti u fl-intervalli stipulati fid-dokument ta’ delega.
   Artikolu 8
   Implimentazzjoni tal-baġit operattiv
   L-Aġenzija għandha timplimenta l-baġit operattiv tagħha skond id-dispożizzjonijiet tar-Regolament (KE) Nru 1653/2004.

      Magħmul fi Brussell, 14 ta’ Diċembru 2007.

            Għall-Kummissjoni

         Janez POTOČNIK

            Membru tal-Kummissjoni

      (1)  ĠU L 11, 16.1.2003, p. 1.

      (2)  ĠU L 412, 30.12.2006, p. 1.

      (3)  ĠU L 54, 22.2.2007, p. 81.

      (4)  ĠU L 57, 24.2.2007, p. 14.

      (5)  ĠU L 297, 22.9.2004, p. 6. Ir-Regolament kif emendat bir-Regolament (KE) Nru 1821/2005 (ĠU L 293, 9.11.2005, p. 10).

      (6)  ĠU L 400, 30.12.2006, p. 242.


title: Id-Deċiżjoni tal-Kummissjoni tas-7 ta' Lulju 2003 li tadotta d-deċiżjonijiet ta' importazzjoni tal-komunità għal ċertu kimiċi skond ir-Regolament (KE) No 304/2003 tal-Parlament Ewropew u l-Kunsill u jemenda d-deċiżjoni 2000/657/KE u 2001/852/KETest b'relevanza għaż-ŻEE.

text:
Avviż Legali Importanti

|

32003D0508

Official Journal L 174 , 12/07/2003 P. 0010 - 0039

		Id-Deċiżjoni tal-Kummissjonitas-7 ta' Lulju 2003li tadotta d-deċiżjonijiet ta' importazzjoni tal-komunità għal ċertu kimiċi skond ir-Regolament (KE) No 304/2003 tal-Parlament Ewropew u l-Kunsill u jemenda d-deċiżjoni 2000/657/KE u 2001/852/KE(Test b'relevanza għall-ŻEE)(2003/508/KE)IL-KUMMISSJONI TAL-KOMUNITAJIET EWROPEJWara li kunsidrat it-Trattat li jistabbilixxi l-Komunitajiet Ewropej,Wara li kunsidrat ir-Regolament (KE) No 304/2003 tal-Parlament Ewropew u l-Kunsill tat-28 ta' Jannar 2003 li jikkonċerna l-esportazzjoni u l-importazzjoni ta' kimiċi perikolużi [1] u b'mod partikolari l-Artikolu 12(1) ta' dan,Billi:(1) Taħt ir-Regolament (KE) No 304/2003, il-Kummissjoni għandha tiddeċiedi min-naħa tal-Komunità jekk għandhiex tippermetti l-importazzjoni fil-komunità ta' kull suġġett kimiku lid-disposizzjoni approvata informata min qabel.(2) Il-Programm tan-Nazzjonijiet Uniti ta' l-Ambjent (PNUA) u ta' l-Ikel u Organizazzjoni Agrikola (IOA) ġew maħtura biex jipprovdu servizzi ta' segretarjat għall-operazzjoni ta' proċeduri PIC interim stabbiliti bl-Att Finali tal-Konferenza ta' Plenipotenzarji fuq il-Konvenzjoni Rotterdam fuq il-proċedura tal-qbil mgħarraf min-qabel (PIC) għal-ċerti kimiċi perikolużi u pestiċidi f'kummerċ internazzjonali, b'mod partikolari ir-riżoluzzjoni fuq ftehim interim stabbiliti dak il-ħin; il-konvenzjoni kienet iffirmata fil-11 ta' Settembru 1998 u approvata mil-komunità bid-deċiżjoni tal-Kunsill 2003/106/KE [2](3) Il-Kummissjoni li tagħmilha ta' awtorità komunitarja nominata, hi obbligata li tibgħat deċiżjonijiet fuq kimiċi lis-Segretarjat għall-proċeduri interim PIC, minn hawn "il quddiem" is-segretarjat interim' min-naħa tal-komunità u l-Istati Membri.(4) Is-Segretarjat interim staqsa parteċipanti fil-proċeduri PIC biex jużaw il-forma tar-rispons tal-pajjiż li qed jesporta meta jirrapportaw id-deċiżjonijiet ta' l-importazzjoni tagħhom.(5) Il-kimiċi monocrotophos kienet miżjuda mal-lista ta' kimiċi li huma suġġetti għall-proċeduri interim PIC, bħala pestiċida, għal liema l-kummissjoni irċeviet informazzjoni mis-segretarjat interim fil-forma ta' dokument ta' gwida għal-deċiżjonijiet. Monocrotophos huwa digà suġġett għall-proċeduri interim PIC sal-punt li ċertu formulazzjoni ta' pestiċidi perikolużi li fihom monocrotophos huma fil-lista fl-Anness III tal-Konvenzjoni Rotterdam Matul l-istennija ta' evalwazzjoni ta' monocrotophos fi struttura tad-direttiva tal-Kunsill 91/414/KEE tal-15 ta' Lulju 1991 li jikkonċernaw l-istabbiliment ta' prodotti ta' protezzjoni tal-pjanti fuq is-suq [3], kif emendat l-aħħar bir-Regolament (KE) No 806/2003 [4], rispons interim li jikkonċerna dawk il-formulazzjonijiet ta' pestiċidi kien mogħti fid-deċiżjoni tal-Kummissjoni 200/657/KE tas-16 ta' Ottubru 2000 li tadotta deċiżjonijiet ta' importazzjonijiet tal-Komunità għal ċerti kimiċi fuq ir-Regolament tal-Kunsill (KEE) No 2455/92 li jikkonċerna l-esportazzjonijiet u importazzjonijiet ta' ċerti kimiċi perikolużi [5], kif emendat bid-deċiżjoni 2001/852/KE [6]. Kif stabbilit fir-Regolament tal-Kummissjoni (KE) No 2076/2002 ta' l-20 ta' Novembru 2002 li jestendi l-perjodu ta' żmien li hemm referenza għalihom fl-Artikolu 8(2) tad-Direttiva tal-Kunsill 91/414/KEE u li jikkonċerna n-nuqqas ta'l-inkluzjoni ta' ċerti sustanzi attivi fl-Anness I lejn dik id-Direttiva u t-tneħħija ta' awtorizzazzjoni għall-prodotti tal-protezzjoni tal-pjanti li fihom dawn is-sustanzi [7], monocrotophos kien eskluż mill-Anness I tad-Direttiva 91/414/KEE u awtorizzat għall-prodotti tal-protezzjoni tal-pjanti li fihom il-monocrotophos kienu mneħħija sal-25 ta' Lulju 2003. Ir-risposta interim stabbilita fid-DeċIżjoni 200/657/KE għandha għalhekk tkun mibdula bid-deċiżjoni ta' importazzjoni finali(6) Il-kimiċi 2,4,5-T, chlorobenzilate u phosphamidon jaqgħu taħt l-iskop tad-Direttiva 91/414/KEE li jipprovdi għall-perjodi transitorja matul liema l-Istati membri jistgħu, matul l-istennija ta' deċiżjoni tal-komunità, jieħdu deċiżjoni fuq sustanzi u prodotti li jaqgħu taħt l-iskop ta' dik id-direttiva. Bir-Regolament (KE) No 2076/2002, dawk is-sustanzi kienu esklużi mill-Anness I tad-Direttiva 91/414/KEE u awtorizzazzjonijiet għall-prodotti li jipproteġu l-pjanti li fihom is-sustanzi kienu mneħħija fil-25 ta' Lulju 2003.(7) Il-kimiċi parathion u methyl parathion ukoll jaqgħu taħt l-iskop tad-direttiva 91/414/KEE. Bid-Deċiżjoni tal-Kummissjoni 2001/520/KE tad-9 ta' Lulju 2001 li tikkonċerna n-nuqqas ta' l-inkluzjoni ta' parathion fl-Anness I tad-Direttiva tal-Kunsill 91/414/KE u t-tneħħija ta' l-awtorizzazzjonijiet għall-prodotti tal-protezzjoni tal-pjanti li fihom din is-sustanza attiva [8] u d-deċiżjoni tal-Kummissjoni 2003/166/KE ta' l-10 ta' Marzu 2003 li jikkonċernaw in-nuqqas ta' l-inkluzjoni ta' methyl parathion fl-Anness I tad-Direttiva tal-Kunsill 91/414/KEE u t-tneħħija mill-awtorizzazzjoni għal prodotti tal-protezzjoni tal-pjanti li fihom din is-sustanza attiva [9], dawk is-sustanzi kienu hawnhekk esklużi mill-Anness I tad-Direttiva 91/414/KEE u awtorizzazzjoni għall-prodotti tal-protezzjoni tal-pjanti li fihom kienu mneħħija. Konsegwentement, id-deċiżjonijiet dwar l-importazzjoni għall-formulazzjonijiet ta' pestiċidi parathion u methyl parathion, kif stabbiliti fid-Deċiżjoni tal-Kummissjoni 2001/852/KE tad-19 ta' Novembru 2001 fuq l-addozzjoni ta' importazzjonijiet tal-komunità wara r-Regolament tal-Kunsill (KEE) No 2455/92 li jikkonċerna l-esportazzjoni u l-importazzjoni ta' ċerti kimiċi perikolużi u li jemenda d-deċiżjoni 2000/657/KE, rispettivament, li kienu sottomessi bħala rispons interim li qed jistenna deċiżjoni tal-komunità, għandhom jinbidlu bid-deċiżjoni finali.(8) Il-kimika ossidu ethylene hija koperta bid-deċiżjoni tal-Kunsill 79/177/KEE tal-21 ta' Diċembru 1978 li twaqqaf il-pjazzament fuq is-suq u l-użu tal-prodotti tal-proteżżjoni tal-pjanti li fihom ċerti sustanzi attivi [10], kif emendati l-aħħar bir-Regolament (KE) No 807/2003 [11]. Din kienet riflessa fid-deċiżjoni finali fuq importazzjonijiet fid-Deċizjoni 2001/852/KE. Madankollu, ethylene oxide kien notifikat li reċentement taħt il-programm tal-komunità għall-evalwazzjoni ta' sustanzi eżistenti taħt id-direttiva 98/8/KE tal-Parlament Ewropew u l-Kunsill tas-16 ta' Frar 1998 li jikkonċerna l-post tal-prodotti biocidal fuq is-suq [12], wiehed jipprovdi għall-perjodu transitorju matul liema l-Istati Membri jistghu, fuq stennija tad-deċiżjoni tal-komunità, jieħdu deċiżjoni fuq sustanza u prodotti li jaqgħu taħt dan l-iskop. In-numru tad-decizjoni dwar l-importazzjoni stabbilit f'Decizjoni Nru 2001/852/EC ghandu ghaldaqstant jinbidel.(9) Il-kimiċi polybrominated biphenlys (PBBs) kienu magħmulha suġġetti għal restrizzjonijiet ħarxa fil-livell tal-komunità bid-direttiva tal-Kunsill 76/769/KEE tas-27 ta' Lulju 1976 ta' l-approssimazzjoni tal-liġijiet, regolamenti u disposizzjonijiet amministrattivi ta' l-Istati Membri li għandha x'taqsam mar-restrizzjonijiet fuq is-suq u l-użu ta' ċertu sustanzi u preparazzjonijiet perikolużi [13] kif emendata bid-Direttiva 2003/11/KE [14]. Dan kien rifless fid-deċiżjonijiet tal-Komunità li kienu pubblikati fiċ-Ċirkulari PIC V li rappurtaw is-sitwazzjoni kif kienet fit-30 ta' Ġunju 1995. Madankollu, dik id-deċiżjoni ma tikkonsidrax il-projbizzjoni fuq PBBs fl-Awstrija, bid-data tal-1993. Kien għalhekk neċessarju li tinbidel id-deċiżjoni ta' l-importazzjoni.(10) Il-miżuri provduti f'din id-deċiżjoni huma bi Ftehim ma' l-opinjoni tal-kumitat stabbilita wara l-Artikolu 29 tad-Direttiva tal-Kunsill 67/548/KEE [15], kif emendat l-aħħar bir-Regolament (KE) 807/2003IDDEĊIDIET DAN LI ĠEJ:Artikolu 1Ir-rispons interim fuq l-importazzjonijiet ta' kimiċi 2,4.5-T, chlorobenzilate, methyl parathion, monocrotophos u phosphamidon, kif stabbilit fl-Anness tad-Deċiżjoni 2000/657/KEE, jigi mibdul bil-formuli tar-rispons ta' l-importazzjonijiet stabbiliti fl-Anness I ta' din id-deċiżjoniArtikolu 2Id-deċiżjoni finali fuq l-importazzjonijiet ta' ethylene exide u r-rispons interim fuq l-importazzjonijiet ta' parathion, kif stabbiliti fl-Anness tad-deċiżjoni 2001/852/KE jinbidlu bil-formoli tar-rispons kif stabbiliti fl-Anness II ta' din id-deċiżjoniArtikolu 3Id-deċiżjoni finali fuq l-importazzjonijiet ta' polybrominated biphenyls (PBBs), pubblikata fiċ-ċirkulari PIC V, tinbidel bil-forma tar-rispons ta' importazzjonijiet stabbilita fl-Anness III ta' din id-deċiżjoniMagħmulha fi Brussell, is-7 Lulju 2003.Ghall-KummissjoniMargot WallströmMembru tal-Kummissjoni[1] ĠU L 63, 06.03.03, p. 1.[2] ĠU L 63, 06.03.03, p. 27.[3] ĠU L 230, 19.08.91, p. 1.[4] ĠU L 122, 16.05.03, p. 1.[5] ĠU L 275, 27.10.00, p. 44.[6] ĠU L 318, 04.12.01, p. 28.[7] ĠU L 319, 23.11.02, p. 3.[8] ĠU L 187, 10.07.01, p. 47.[9] ĠU L 67, 12.03.03, p. 18.[10] ĠU L 33, 08.02.79, p. 36.[11] ĠU L 122, 16.05.03, p. 36.[12] ĠU L 123, 24.04.98, p. 1.[13] ĠU L 262, 27.09.76, p. 201.[14] ĠU L 42, 15.02.03, p. 45.[15] ĠU C 196, tas-16.8.1967, p. 1.--------------------------------------------------ANNESS 1Reviżjoni ta' deċiżjonijet ta' importazzjoni ta' sustanzi kimiċi 2,4.5-T, chlorobenzialte, methyl parathion, monocrotophos u phosphamidon li jieħdu l-post tad-deċiżjonijiet ta' importazzjoni ta' qabel stabbiliti fid-deċiżjoni 2000/657/KE+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------ANNESS IIDeċiżjonijiet fuq importazzjonijiet reviżjonati għas-sustanzi kimiċi thylene oxide u parathion li jieħdu l-post ta' deċijonijiet stabbiliti fid-deċijoni 2001/852/KE+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------ANNESS IIIDeċiżjonijiet fuq importazzjonijiet reviżjonalti għas-sustanzi kimiċi PBB (polybrominated biphenyls) li jieħdu l-post tad-deċIżjoni ta' qabel tal-1995 fuq importazzjonijiet+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: 2008/823/KE: Deċiżjoni tal-Kummissjoni tat- 22 ta’ Ottubru 2008 li temenda d-Deċiżjoni 95/319/KE li tistabbilixxi Kumitat ta' Spetturi Għolja tax-Xogħol Test b’relevanza għaż-ŻEE

text:
               30.10.2008

               MT

               Il-Ġurnal Uffiċjali ta’ l-Unjoni Ewropea

               L 288/5

         DEĊIŻJONI TAL-KUMMISSJONI
   tat-22 ta’ Ottubru 2008
   li temenda d-Deċiżjoni 95/319/KE li tistabbilixxi Kumitat ta' Spetturi Għolja tax-Xogħol
   (Test b’relevanza għaż-ŻEE)
   (2008/823/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               Bid-Deċiżjoni 95/319/KE (1) li tistabbilixxi Kumitat ta' Spetturi Għolja tax-Xogħol, minn hawn ’il quddiem “il-Kumitat”.

               (2)

               It-tkabbir riċenti tal-Unjoni Ewropea effettivament irdoppja d-daqs tal-Kumitat. Il-laqgħat plenarji issa jinkludu 54 membru tal-Kumitat. Fil-każ li jkun hemm sessjonijiet oħra ta’ tkabbir, dan in-numru jerġa' jiżdied.

               (3)

               Billi Kumitat daqshekk kbir ma jkunx jista’ jaqdi r-responsabilitajiet tiegħu u l-membri tal-Kumitat ma jkunux jistgħu jkollhom skambju prattiku u interattiv tal-esperjenzi u l-opinjonijiet, l-għadd ta’ membri għal kull Stat Membru għandu jitnaqqas minn tnejn għal wieħed. L-Istati Membri għandhom ikunu jistgħu jaħtru membru sostitut biex jattendi għal-laqgħat meta l-membru sħiħ ma jkunx jista’.

               (4)

               Biex tkun garantita l-kwalità tal-ħidma tal-Kumitat, dawk innominati għas-sħubija għandhom ikunu rappreżentanti tas-servizzi nazzjonali tal-ispezzjonijiet tax-xogħol b’mandat li jwettqu r-responsabilitajiet tal-Kumitat.

               (5)

               Għandu jkun hemm dispożizzjonijiet biex kull membru jew membru sostitut ikun jista’ jiġi akkumpanjat minn espert fil-laqgħat tal-Kumitat. Għal raġunijiet prattiċi marbuta mal-organizzazzjoni tal-laqgħat, in-notifika dwar l-attendenza ta’ dawn l-esperti għandha tintbagħat mill-inqas xahar qabel il-laqgħa tal-Kumitat ikkonċernata.

               (6)

               Biex ikun iffaċilitat il-mod kif jaħdmu l-gruppi ta’ ħidma, għandu jkun possibbli li jiġu ppreseduti minn espert minn servizz nazzjonali tal-ispezzjoni tax-xogħol li mhux membru tal-Kumitat.

               (7)

               Kategoriji speċifiċi ta’ osservaturi għandhom ikunu jistgħu jattendu l-laqgħat tal-Kumitat.

               (8)

               Il-Kumitat għandu jadotta regoli ta’ proċedura li jistipulaw l-arranġamenti prattiċi għal xogħlu.

               (9)

               Id-Deċiżjoni 95/319/KEE għandha tiġi emendata skont dan.

               (10)

               Din id-Deċiżjoni għandu jkollha effett mill-1 ta’ Jannar 2010, id-data meta jibda terminu ta’ kariga ġdid għall-membri tal-Kumitat,

         IDDEĊIDIET KIF ĠEJ:
   Artikolu 1
   Id-Deċiżjoni 95/319/KE hija emendata kif ġej:

               (1)

               L-Artikolu 5 huwa emendat kif ġej:

                           (a)

                           Il-paragrafi 1 u 2 jinbidlu b'dan li ġej:
                           “1.   Il-Kumitati għandhom ikunu magħmula minn membru sħiħ wieħed għal kull Stat Membru.
                           Għal kull membru sħiħ għandu jiġi maħtur membru sostitut. Il-membru sostitut għandu jattendi l-laqgħat tal-Kumitat biss meta l-membru sħiħ ma jkunx jista’ jattendi.
                           2.   Il-membri sħaħ u sostituti tal-Kumitat għandhom jiġu maħtura mill-Kummissjoni fuq proposta mill-Istati Membri.
                           Huma u jressqu l-ismijiet tan-nomini tagħhom lill-Kummissjoni, l-Istati Membri għandhom jiżguraw li dawn ikunu rappreżentanti tas-servizzi nazzjonali tal-ispezzjonijiet tax-xogħol b’mandat li jwettqu r-responsabilitajiet tal-Kumitat.”

                           (b)

                           Il-paragrafu 5 jitħassar.

               (2)

               L-Artikolu 8 jinbidel b'dan li ġej:
               “Artikolu 8
               1.   Il-Kumitat, bi qbil mar-rappreżentant tal-Kummissjoni, jista' jistieden lil kwalunkwe persuna b'kompetenzi partikolari biex tieħu sehem f'xogħlu fir-rigward ta' xi punt fuq l-aġenda.
               2.   Kull membru jew membru sostitut jista’ jkun akkumpanjat minn espert, sakemm il-membru jibgħat talba motivata lill-president mill-inqas xahar qabel il-laqgħa tal-Kumitat relevanti.”

               (3)

               Fl-Artikolu 9, il-paragrafu 2 jinbidel bi:
               “2.   Il-gruppi ta' ħidma għandhom ikunu ppreseduti minn membru tal-Kumitat jew minn espert tas-servizzi tal-ispezzjoni tax-xogħol tal-Istati Membri, u għandhom jikkonsistu minn membri tal-Kumitat u/jew esperti, skont il-każ. Il-gruppi ta' ħidma għandhom jirrappurtaw lis-sessjoni plenarja tal-Kumitat.”

               (4)

               Jiddaħħal l-Artikolu 9a li ġej:
               “Artikolu 9a
               La l-membri u lanqas l-esperti ma għandhom jirċievu ħlas għal xogħolhom.”

               (5)

               Fl-Artikolu 10, jiżdied il-paragrafu 3 li ġej:
               “3.   Dawn li ġejjin jistgħu jattendu għal-laqgħat tal-Kumitat bħala osservaturi:

                           (a)

                           rappreżentant tas-servizzi tal-ispezzjoni tax-xogħol ta’ kull stat taż-ŻEE/EFTA;

                           (b)

                           id-Direttur tal-Aġenzija Ewropea għas-Saħħa u s-Sigurtà fuq il-Post tax-Xogħol;

                           (ċ)

                           rappreżentant tal-Organizzazzjoni Internazzjonali tax-Xogħol.”

               (6)

               Jiddaħħal l-Artikolu 11a li ġej:
               “Artikolu 11a
               Il-Kumitat għandu jadotta r-regoli ta’ proċedura tiegħu, li għandhom jistipulaw l-arranġamenti prattiċi għal xogħlu, fost oħrajn, meta jsiru l-laqgħat u l-organizzazzjoni tal-gruppi ta’ ħidma.”

               (7)

               Fl-Artikolu 12, il-paragrafu 2 jiġi sostitwit b’dan li ġej:
               “2.   Il-Kummissjoni għandha tibgħat dak ir-rapport lill-Kunsill, lill-Parlament Ewropew, lill-Kumitat Ekonomiku u Soċjali u lill-Kumitat Konsultattiv għas-Saħħa u s-Sigurtà fuq il-Post tax-Xogħol.”

         Artikolu 2
   Din id-Deċiżjoni għandha tidħol fis-seħħ fl-1 ta’ Jannar 2010.

      Magħmula fi Brussell, 22 ta’ Ottubru 2008.

            Għall-Kummissjoni

         Vladimír ŠPIDLA

            Membru tal-Kummissjoni

      (1)  ĠU L 188, 9.8.1995, p. 11.


title: Deċiżjoni Nru U1 tat- 12 ta’ Ġunju 2009 rigward l-Artikolu 54(3) tar-Regolament (KE) Nru 987/2009 tal-Parlament Ewropew u tal-Kunsill dwar iż-żidiet fil-benefiċċji tal-qgħad għal membri dipendenti tal-familja (Test b’relevanza għaż-ŻEE u għall-Ftehim KE/Żvizzera)

text:
               24.4.2010

               MT

               Il-Ġurnal Uffiċjali tal-Unjoni Ewropea

               C 106/42

         DEĊIŻJONI Nru U1
   tat-12 ta’ Ġunju 2009
   rigward l-Artikolu 54(3) tar-Regolament (KE) Nru 987/2009 tal-Parlament Ewropew u tal-Kunsill dwar iż-żidiet fil-benefiċċji tal-qgħad għal membri dipendenti tal-familja
   (Test b’rilevanza għaż-ŻEE u għall-Ftehim KE/Żvizzera)
   2010/C 106/11
   IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TA’ SIGURTÀ SOĊJALI,
   Wara li kkunsidrat l-Artikolu 72(a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali (1), li taħtu l-Kummissjoni Amministrattiva hija responsabbli li tittratta l-mistoqsijiet amministrattivi kollha jew il-mistoqsijiet kollha ta’ interpretazzjoni li joħorġu mid-dispożizzjonijiet tar-Regolament (KE) Nru 883/2004 u r-Regolament (KE) Nru 987/2009 tal-Parlament Ewropew u tal-Kunsill tas- 16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali (2),
   Wara li kkunsidrat l-Artikolu 54(2) u (3) tar-Regolament (KE) Nru 987/2009,
   Billi:

               (1)

               Skont l-Artikolu 54(3) tar-Regolament Nru 987/2009, jekk skont il-leġiżlazzjoni ta’ Stat Membru l-ammont tal-benefiċċju tal-qgħad ivarja skont in-numru ta’ membri fil-familja, meta tikkalkula l-benefiċċju l-istituzzjoni kompetenti għandha tqis ukoll in-numru tal-membri tal-familja li jkunu qed joqogħdu fit-territorju ta’ Stat Membru li ma jkunx dak fejn tinsab l-istituzzjoni kompetenti.

               (2)

               Skont l-Artikolu 2(2) ta’ dan ir-Regolament, l-istituzzjonijiet għandhom jipprovdu jew iqassmu bejniethom, mingħajr dewmien, id-dejta kollha neċessarja biex jiġu stabbiliti u ddeterminati d-drittijiet u l-obbligi ta’ persuni li japplika għalihom ir-Regolament (KE) Nru 883/2004.

               (3)

               Id-dokumenti u d-dokumenti elettroniċi strutturati pprovduti fl-Artikolu 4(1) tar-Regolament (KE) Nru 987/2009 huma mezz ta’ konferma tad-drittijiet tal-persuna kkonċernata, iżda l-ħruġ tagħhom ma jikkostitwixxix kundizzjoni għal tali drittijiet.

               (4)

               Id-dokumenti li jirrigwardaw il-membri tal-familja li tkun toqgħod fit-territorju ta’ Stat Membru li ma jkunx dak fejn tinsab l-istituzzjoni kompetenti jistgħu jiġu kkomunikati biss wara li jkun beda l-perjodu tal-qgħad li tulu jingħata l-benefiċċju.

               (5)

               Għall-perjodu li jiġi qabel id-data tat-tressiq tal-informazzjoni rigward il-membri tal-familja li jkunu qed joqogħdu fit-territorju ta’ Stat Membru li ma jkunx dak fejn tinsab l-istituzzjoni kompetenti għandhom jinħarġu pagamenti b’lura ta’ żidiet fil-benefiċċji tal-qgħad, u dan kemm-il darba l-persuni kkonċernati kienu diġà dipendenti fuq il-persuna qiegħda meta beda l-perjodu tal-qgħad li tulu jingħata l-benefiċċju.
               Filwaqt li taġixxi skont il-kundizzjonijiet imniżżla fl-Artikolu 71 (2) tar-Regolament (KE) Nru 883/2004,

         IDDEĊIDIET KIF ĠEJ:

               1.

               Il-komunikazzjoni tad-dokument li jikkonċerna l-membri tal-familja wara li jibda l-perjodu tal-qgħad li tulu jingħata l-benefiċċju ma għandhiex ikollha l-effett li tipposponi l-bidu tal-kwalifikazzjoni għall-initolament tal-benfiċċju tal-qgħad bir-rata miżjuda għal membri dipendenti tal-familja, li għandu jiġi stabbilit skont il-leġiżlazzjoni tal-Istat kompetenti.

               2.

               Fejn l-istituzzjoni li toħroġ id-dokument li hemm referenza għalih fil-paragrafu 1 mhix f’pożizzjoni li tiċċertifika li l-membri tal-familja ma għandhomx jitqiesu għall-kalkolu tal-benefiċċji tal-qgħad dovuti lil persuna oħra skont il-leġiżlazzjoni tal-Istat Membru li huma joqogħdu fit-territorju tiegħu, il-persuna kkonċernata għandha tkun awtorizzata tipprovdi l-imsemmi dokument permezz ta’ dikjarazzjoni għal dak l-iskop.

               3.

               Din id-Deċiżjoni għandha tiġi ppublikata f’Il-Ġurnal Uffiċjali tal-Unjoni Ewropea. Din għandha tibda tapplika mid-data tad-dħul fis-seħħ tar-Regolament (KE) Nru 987/2009.

            Il-President tal-Kummissjoni Amministrattiva

         Gabriela PIKOROVÁ

      (1)  ĠU L 166, 30.4.2004, p. 1.

      (2)  ĠU L 284, 30.10.2009, p. 1.


title: Deċiżjoni tal-Parlament Ewropew tal-5 ta’ Mejju 2010 dwar il-k

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/192

         DEĊIŻJONI TAL-PARLAMENT EWROPEW
   tal-5 ta’ Mejju 2010
   dwar il-kwittanza għall-implimentazzjoni tal-baġit tal-Aġenzija Fornitriċi tal-Euratom għas-sena finanzjarja 2008
   (2010/540/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Fornitriċi tal-Euratom għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Fornitriċi tal-Euratom għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra d-Deċiżjoni tal-Kunsill 2008/114/KE, Euratom tat-12 ta’ Frar 2008 li tistabbilixxi l-Istatuti tal-Aġenzija Fornitriċi tal-Euratom (3), u b’mod partikolari l-Artikolu 8 tagħha,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Industrija, ir-Riċerka u l-Enerġija (A7-0076/2010),

               1.

               Jagħti l-kwittanza lid-direttur ġenerali tal-Aġenzija Fornitriċi tal-Euratom għall-implimentazzjoni tal-baġit tal-Aġenzija għas-sena finanzjarja 2008;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-Direttur Ġenerali tal-Aġenzija Fornitriċi tal-Euratom, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 6.

      (2)  ĠU L 248, 16.9.2002, p. 1.

      (3)  ĠU L 41, 15.2.2008, p. 15.

      (4)  ĠU L 357, 31.12.2002, p. 72.
    ---documentbreak---

               25.9.2010

               MT

               Il-Ġurnal Uffiċjali tal-Unjoni Ewropea

               L 252/193

         RIŻOLUZZJONI TAL-PARLAMENT EWROPEW
   tal-5 ta’ Mejju 2010
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza dwar l-implimentazzjoni tal-baġit tal-Aġenzija Fornitriċi tal-Euratom għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Fornitriċi tal-Euratom għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Fornitriċi tal-Euratom għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra d-Deċiżjoni tal-Kunsill 2008/114/KE, Euratom tat-12 ta’ Frar 2008 li tistabbilixxi l-Istatuti tal-Aġenzija Fornitriċi tal-Euratom (3), u b’mod partikolari l-Artikolu 8 tagħha,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Industrija, ir-Riċerka u l-Enerġija (A7-0076/2010),

               A.

               billi l-Qorti tal-Awdituri (minn hawn ’il quddiem “il-Qorti”) tindika li kisbet assigurazzjonijiet raġonevoli li l-kontijiet annwali għas-sena finanzjarja 2008 huma affidabbli, u li t-tranżazzjonijiet ta’ bażi huma legali u regolari,

               B.

               billi, wara d-Deċiżjoni 2008/114/KE, Euratom, Aġenzija Fornitriċi tal-Euratom, b’sede fil-Lussemburgu fl-1958, issostitwiet l-istatut preċedenti tagħha u saret Aġenzija;

               1.

               Jieħu nota li fl-2008 l-Aġenzija ma rċeviet l-ebda sussidju għall-finanzjament tal-attivitajiet operattivi tagħha u li l-Kummissjoni tgħabbiet bl-ispejjeż kollha mġarrba minnha fil-qafas tal-implimentazzjoni tal-baġit għas-sena finanzjarja 2008; jieħu nota wkoll li l-impenji trasferiti mis-sena 2007 tħallsu mill-parti tas-sussidju tal-2007 li ma kinitx intużat;

               2.

               Jieħu nota, b’konsegwenza ta’ dan, li fin-nuqqas ta’ baġit awtonomu, l-Aġenzija fil-fatt hija integrata fil-Kummissjoni;

               3.

               Jenfasizza, madankollu, li din is-sitwazzjoni tqajjem il-kwistjoni dwar il-bżonn li l-Aġenzija tinżamm fil-għamla u fl-organizzazzjoni attwali tagħha; jieħu nota, għalhekk, tat-tweġiba tal-Aġenzija li targumenta li s-sitwazzjoni attwali tirrifletti l-bilanċ bejn, minn naħa, relazzjoni ċara mal-Kummissjoni (pereżempju, il-Kummissjoni tista’ toħroġ direttivi u tinnomina d-direttur ġenerali tal-Aġenzija) u, min-naħa l-oħra, grad ta’ awtonomija ġuridika u finanzjarja;

      Verifika interna

               4.

               Jieħu nota li skont l-Artikolu 3 tal-Istatut tagħha, l-Aġenzija għażlet l-Awditur Intern tagħha, li beda jaqdi dmirijietu mill-1 ta’ Lulju 2009;

               5.

               Jirreferi, għal osservazzjonijiet oħra, ta’ natura orizzontali, li jakkumpanjaw id-Deċiżjoni ta’ kwittanza, għar-riżoluzzjoni tiegħu tal-5 ta’ Mejju 2010 (5) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 304, 15.12.2009, p. 6.

      (2)  ĠU L 248, 16.9.2002, p. 1.

      (3)  ĠU L 41, 15.2.2008, p. 15.

      (4)  ĠU L 357, 31.12.2002, p. 72.

      (5)  Testi adottati, P7_TA(2010)0139 (Ara paġna 241 ta’ dan il-Ġurnal Uffiċjali).


title: 2011/574/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit taċ-Ċentru Ewropew għall-prevenzjoni u l-kontroll tal-mard għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/145

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit taċ-Ċentru Ewropew għall-prevenzjoni u l-kontroll tal-mard għas-sena finanzjarja 2009
   (2011/574/UE)
   IL-PARLAMENT EWROPEW,
   wara li kkunsidra l-kontijiet annwali definittivi taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2009, flimkien mat-tweġibiet taċ-Ċentru (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u partikolarment l-Artikolu 185 tiegħu,
   wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi Ċentru Ewropew għall-Prevenzjoni u l-Kontroll tal-Mard (3), u partikolarment l-Artikolu 23 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u partikolarment l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0107/2011),

               1.

               Jagħti l-kwittanza lid-Direttur taċ-Ċentru Ewropew għall-Prevenzjoni u l-Kontroll tal-Mard għall-implimentazzjoni tal-baġit taċ-Ċentru għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni u r-riżoluzzjoni li tifforma parti integrali minnha lid-Direttur taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 124.

      (2)  ĠU L 248, 16.9.2002, p. 1.

      (3)  ĠU L 142, 30.4.2004, p. 1.

      (4)  ĠU L 357, 31.12.2002, p. 72.
    ---documentbreak---

               27.9.2011

               MT

               Il-Ġurnal Uffiċjali tal-Unjoni Ewropea

               L 250/146

         RIŻOLUZZJONI TAL-PARLAMENT EWROPEW
   tal-10 ta’ Mejju 2011
   li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-prevenzjoni u l-kontroll tal-mard għas-sena finanzjarja 2009
   IL-PARLAMENT EWROPEW,
   wara li kkunsidra l-kontijiet annwali definittivi taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2009, flimkien mat-tweġibiet taċ-Ċentru (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u partikolarment l-Artikolu 185 tiegħu,
   wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi Ċentru Ewropew għall-Prevenzjoni u l-Kontroll tal-Mard (3), u partikolarment l-Artikolu 23 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u partikolarment l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0107/2011),

               A.

               billi l-Qorti tal-Awdituri ddikjarat li kisbet assigurazzjonijiet raġonevoli li l-kontijiet annwali għas-sena finanzjarja 2009 huma affidabbli, u t-tranżazzjonjiet sottostanti huma legali u regolari,

               B.

               billi fil-5 ta’ Mejju 2010 l-Parlament ta l-kwittanza lid-Direttur taċ-Ċentru Ewropew għall-Prevenzjoni u l-Kontroll tal-Mard fir-rigward tal-implimentazzjoni tal-baġit taċ-Ċentru għas-sena finanzjarja 2008 (5), u fir-riżoluzzjoni tiegħu li takkumpanja d-deċiżjoni tal-kwittanza, inter alia:

                           —

                           innota li l-Qorti tal-Awdituri rrimarkat li madwar EUR 16 200 000 (li jirrappreżentaw 40 % tal-baġit totali taċ-Ċentru) kellhom jiġu trasferiti,

                           —

                           kien imħasseb li mill-31 ta’ Diċembru 2008 kien għadu ma ntlaħaqx ftehim fuq is-sede bejn iċ-Ċentru u l-Gvern Svediż,

                           —

                           irrimarka li kien għad hemm dgħufijiet fl-ippjanar tal-proċeduri tar-reklutaġġ,

                           —

                           iddeplora l-fatt li ċ-Ċentru ma ssodisfax b’mod komprensiv l-obbligu tiegħu biex jibgħat lill-awtorità responsabbli mill-kwittanza rapport imfassal mid-Direttur tiegħu li fih jagħti fil-qosor in-numru ta’ verifiki interni mwettqa mill-Awditur Intern hekk kif ipprovdut fl-Artikolu 72(5) tar-Regolament Finanzjarju strutturali,

               C.

               billi l-baġit taċ-Ċentru għas-sena 2009 kien ta’ EUR 51 000 000 li huwa żieda ta’ 25,3 % mis-sena finanzjarja 2008;

               1.

               Jinnota li l-baġit taċ-Ċentru żdied minn EUR 17 100 000 fl-2006 għal EUR 51 000 000 fl-2009;

               2.

               Jinnota li fl-2009 saru disponibbli EUR 51 000 000 bħala riżorsi għaċ-Ċentru, li minnhom EUR 48 100 000 ġew minn sussidji mill-baġit tal-Unjoni;

               3.

               Jissottolinja li l-implimentazzjoni ta’ approprjazzjonijiet għall-ħlasijiet tjiebet bi ftit għal 91 %, li jirrappreżenta ammont ta’ approprjazzjonijiet inutlizzati ta’ EUR 4.8 miljun; jinnota, madanakollu, li din is-sottoeżekuzzjoni hija marbuta mal-fatt li ċ-Ċentru llimita t-talba tiegħu għal approprjazzjonijiet għall-ħlasijiet biex inaqqas l-ammont ta’ likwidità fil-kont bankarju tiegħu fl-aħħar tas-sena, kif mitlub mill-Qorti tal-Awdituri u mill-Kummissjoni;

      Il-Prestazzjoni

               4.

               Għal darb’oħra jistieden liċ-Ċentru biex ifassal, f’tabella li għandha tkun annessa mar-rapport li jmiss tal-Qorti tal-Awdituri, tqabbil ta’ ħidmiet li saru tul is-sena li għaliha għandha tingħata l-kwittanza u s-sena finanzjarja ta’ qabel, sabiex l-awtorità tal-kwittanza tkun tista’ tivvaluta b’mod aktar effettiv il-prestazzjoni taċ-Ċentru minn sena għal oħra;

               5.

               Iqis, madanakollu, li ċ-Ċentru huwa istituzzjoni importanti li tista’ ssaħħaħ u tiżviluppa s-sorveljanza Ewropea tal-mard, u tevalwa u tikkomunika dwar theddidiet kurrenti u emerġenti għas-saħħa tal-bniedem mill-mard li jittieħed;

               6.

               Jindika l-kontributi importanti magħmulin miċ-Ċentru fil-miżuri għat-taqbida kontra l-pandemija H1N1 fl-2009, ngħidu aħna, permezz tal-pubblikazzjoni ta’ linji gwida preliminari dwar “L-użu ta’ vaċċini speċifiċi għall-influwenza pandemika matul il-pandemija H1N1 fl-2009”;

               7.

               Iqis li huwa meħtiaġ li jissaħħew is-setgħat taċ-Ċentru sabiex l-Unjoni jkollha kapaċità awtonoma biex tistudja l-gravità tar-riskji ta’ infezzjoni li kieku kellha sseħħ pandemija sabiex ikun possibbli t-titjib tal-koordinament bejn l-Istati Membri;

               8.

               Jinnota li ċ-Ċentru kien kapaċi jiżviluppa numru konsiderevoli ta’ prodotti u servizzi fl-2009 fl-epidemjoloġija, is-sorveljanza, il-prevenzjoni u l-kontroll ta’ mard li jittieħed kif ukoll jippubblika varjetà ta’ rapporti xjentifiċi;

               9.

               Jitlob lill-Qorti tal-Awdituri biex twettaq verifiki ta’ rendiment fuq iċ-Ċentru;

      It-trasferiment ta’ approprjazzjonijiet

               10.

               Huwa mħasseb li diġà fl-2006 l-Qorti tal-Awdituri rrapportat livell għoli ta’ trasferimenti li għandu impatt negattiv fuq l-implimentazzjoni tal-baġit u qed imur kontra l-prinċipju tal-annwalità; jirrimarka b’mod partikolari li l-approprjazzjonijiet ittrasferiti mill-2008, li jammontaw għal EUR 2 200 000, kellhom ikunu kkanċellati u fl-2009 l-approprjazzjonijiet ittrasferiti rrappreżentaw 42 % tat-Titolu II — Infiq amministrattiv u 63 % tat-Titolu III — Infiq operattiv; jistieden għalhekk liċ-Ċentru biex jinforma l-awtorità tal-kwittanza bil-miżuri li ttieħdu biex jissewwa dan in-nuqqas;

      Is-sede taċ-Ċentru

               11.

               Jilqa’ l-fatt li, fl-aħħar, il-President tal-Bord tat-Tmexxija u l-Ministru Svediż għas-Saħħa Pubblika u l-Kura tal-Anzjani ffirmaw Ftehim tas-Sede nhar it-30 ta’ Ġunju 2010 kif ukoll bidla li saret magħha fil-liġi biex tippermetti lill-personal taċ-Ċentru u l-familji tagħhom biex ikunu inklużi fir-reġistru tal-popolazzjoni Svediża;

      Awditjar intern

               12.

               Huwa mħasseb dwar il-fatt li għal darb’oħra ċ-Ċentru ma ssodisfax b’mod komprensiv l-obbligu tiegħu biex jibgħat lill-awtorità responsabbli mill-kwittanza rapport imfassal mid-Direttur tiegħu li fih jagħti fil-qosor il-kontenut tar-rakkomandazzjoni tas-Servizz tal-Awditjar Intern (SAI) kif ipprovdut fl-Artikolu 72(5) tar-Regolament Finanzjarju strutturali; huwa mħasseb, partikolarment, li, fir-rigward tas-segwitu ta’ rakkomandazzjonijiet li ġew aktar qabel, iċ-Ċentru rċieva rakkomandazzjoni “importanti ħafna” u seba’ rakkomandazzjonijiet oħra “importanti” mis-SAI imma ma tingħata l-ebda informazzjoni fuq il-kontenut tagħhom; iħeġġeġ għalhekk lid-Direttur taċ-Ċentru biex jipprovdi din l-informazzjoni,

               13.

               Jirrikonoxxi li fl-2009 s-SAI għamel ukoll awditjar fuq il-ġestjoni finanzjarja li kellu bħala objettiv ġenerali l-kisba ta’ assigurazzjoni raġonevoli fuq kemm huma xierqa l-kontrolli interni li jappoġġjaw proċeduri għall-ġestjoni finanzjarja, l-ippjanar tal-akkwist, l-implimentazzjoni tal-baġit, ir-rappurtar tat-tmexxija u l-monitoraġġ u l-kontrolli; jenfasizza li r-rakkomandazzjonijiet tas-SAI għandhom x’jaqsmu mal-ħtieġa li jkunu aġġornati u msaħħa l-proċeduri finanzjarji għal impenji u ħlasijiet biex ikunu ddefiniti u rrekordjati b’mod aktar preċiż il-kontrolli mwettqa;

               14.

               Jirreferi, fir-rigward tal-osservazzjonijiet l-oħra li qegħdin mad-Deċiżjoni tiegħu fuq il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2011 (6) fuq il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 338, 14.12.2010, p. 124.

      (2)  ĠU L 248, 16.9.2002, p. 1.

      (3)  ĠU L 142, 30.4.2004, p. 1.

      (4)  ĠU L 357, 31.12.2002, p. 72.

      (5)  ĠU L 252, 25.9.2010, p. 141.

      (6)  Testi adottati, P7_TA(2011)0163 (Ara paġna 269 ta’ dan il-Ġurnal Uffiċjali).